Džeko: Imamo šansu da odemo daleko u Ligi šampiona\nNaslovna / Fudbal / Liga šampiona / Džeko: Imamo šansu da odemo daleko u Ligi šampiona\nFOTO Beta/Stefano Lancia/ANSA via AP\nNapadač Rome optimista pred prvi duel sa Šahtjorom\n2018-02-20 22:06 > 22:04\nFudbaler Rome Edin Džeko ocenio je danas da duel osmine finala Lige šampiona sa Šahtjorom neće biti odlučen posle prve utakmice i da njegova ekipa ima šansu da ostvari dobar rezultat u najelitnijem evropskom takmičenju. Fudbaleri Rome igraju u sredu od 20.45 u Harkovu protiv Šahtjora, prvu utakmicu osmine finala Lige šampiona.\nMILAN POSTAJE FILIJALA RIJEKE\n- Šahtjor je, uz Liverpul i Vigan, jedini tim koji je ove sezone pobedio Mančester Siti, koji je u ovom trenutku najjača evropska ekipa. Mi ne smemo ništa olako da shvatamo, moramo da damo sve od sebe u obe utakmice. Ovaj duel neće biti rešen posle 90 minuta, već posle 180 - rekao je Džeko, preneli su italijanski mediji.\n- Bili smo dobri u grupnoj fazi, niko nije mislio da možemo da pobedimo Čelsi, ili da izbacimo Atletiko Madrid. Na to trebamo da budemo ponosni, na sve što smo do sada uradili u Evropi, ali tu ne bi trebalo da se zaustavimo. Ovo je šansa za svakog od nas, za igrače, stručni štab, navijače, da odemo što dalje u takmičenju i damo sve od sebe - naveo je on.\n- Šahtjor je taktički veoma jak, ali je odigrao samo jednu utakmicu posle zimske pauze. Mi se duže pripremamo za duel, ali moramo da damo sve od sebe - dodao je bosanski fudbaler.\nRoma u duel ulazi posle tri uzastopne pobede u Seriji A posle kojih je treća na tabeli. Šahtjor je u prvoj utakmici posle pauze pobedio Černomorec iz Odese sa 5:0. U timu Rome zbog povreda neće biti Rika Karsdorpa, Maksima Gonalona i Luke Pelegrinija, dok je neizvesno učešće Alesandra Florencija.\nPrethodna Panika u Barsi, Mesi povređen, najverovatnije preskače meč u Londonu\nGazda Rome iz Bostona poručio treneru: Ili četvrtfinale LŠ ili otkaz!\nDžeko menja klub, ali ostaje u Seriji A?


VRANJE: TROŠENJE PARA na videlo\nLokalne vesti - Četvrtak 12.10.2017 - 09:52\nGrad Vranje je pripremio prvi model izveštaja o izvršenju budžeta na mesečnom nivou u koji uvid mogu da imaju i građani.\nTransparentno trošenje para poreskih obveznika. Foto: OK Radio\nU cilju što veće transparentnosti i otvorenosti ka javnosti, izveštaj obuhvata sve prihode i primanja, rashode i izdatke budžeta grada po mesecima, kao i njihov sumirani prikaz.\nPrema najavama Ivana Stankovića, većnika za finansije, izveštaj će biti redovno objavljivan na zvaničnoj internet prezentaciji.\n- U cilju transparentnosti rada Gradske uprave jednom mesečno će biti objavljivani izveštaji.\nTo će biti način da se vidi kako se troši novac, a i sami građani će moći da imaju uvid u to kako i na šta se troši novac iz gradske kase.\nMi i onako upoznajemo javnost šta planiramo kada usvajamo budžet, u ovom slučaju podatke ćemo objavljivati svakog meseca - kaže Stanković.\nOvo je nova praksa u radu Gradske uprave Vranje, koja je među prvima u Srbiji uspostavila ovaj model sa ciljem da doprinese podizanju nivoa informisanosti i uključenosti građana u upravljanju lokalnim finansijama.\nNajveća prednost samog zveštaja, kako navode iz GU, jeste njegova prilagođenost građanima, jer su svi podaci prikazani na jednostavan i razumljiv način, kroz upotrebu grafikona i tabela radi lakšeg snalaženja.\nTakođe, planirano je da ovi mesečni izveštaji budu dostupni i u štampanom formatu i distribuirani u prostorijama Gradske uprave, ali i šire.\nGrad Vranje je ovu metodologiju razvio uz tehničku podršku Projekta reforme lokalnih finansija RELOF, koji finansira Švajcarska agencija za razvoj i saradnju (SECO).


Ubica iz Sjenice izvršio samoubistvo | Direkt.rs\nPočetna Hronika Ubica iz Sjenice izvršio samoubistvo\nE.T. koji je osumnjičen da je danas ubio svoju bivšu suprugu, tasta i taštu izvršio je samoubistvo.\nPrema informacijama portala Nova.rs nakon akcije policije, ubica je pronađen u rodnom selu Doliće, u trenutku kada su ga policijske snage opkolile ubica je izvršio samoubistvo.\nPodsetimo, stravičnom zločinu, koji je potresao srpsku javnost, prethodila je porodična svađa, a ubica je žrtve izrešetao iz vatrenog oružja.\nPrema nezvaničnim informacijama, ubica je nedavno došao iz Nemačke, gde je bio na privremenom radu.


SB UN danas o Kosovu | KoSSev\nUtorak 14. novembar 2017, 08:00\nTromesečni izveštaj Generalnog sekretara Ujedinjenih nacija, Antonija Gutereša, o radu UNMIK-a i situaciji na Kosovu i Metohiji tema je današnje sednice Saveta bezbednosti UN-a u Njujorku. Beograd predstavlja ministar spoljnih poslova Ivica Dačić. Za sada nema zvanične potvrde ko će predstavljati Prištinu. Ipak, prema dosadašnjoj praksi - to bi trebalo da bude ambasadorka Kosova u Americi, Vljora Čitaku.\nU najnovijem izveštaju prvi čovek Ujedinjenih nacija, kako su ranije preneli beogradski mediji - traži od kosovskih lidera da se uzdrže od zapaljivih izjava u vezi sa početkom rada Specijalnog suda.\nPonavlja se i da je značaj dijaloga Beograda i Prištine veliki, kao i da je važno da se sprovedu postignuti dogovori.\n"Sporazumi na visokom nivou, kako stari, tako i novi, imaju smisla samo ako imaju podršku na širokoj osnovi i akciju obeju strana," naglasio je Gutereš, prenosi Tanjug.\nZaključuje se da prioriteti Misije UN na Kosovu ostaju unapređenje bezbednosti, stabilnosti i poštovanja ljudskih prava na Kosovu i u regionu. U aneksu naveden je i izveštaj visoke predstavnice EU za spoljnu politiku i bezbednost, Federike Mogerini, o aktivnostima EULEX-a na Kosovu, od 16. jula do 15. oktobra. U njemu se ističe da kosovske institucije moraju pojačati napore u rešavanju pitanja u oblasti vladavine prava, uključujući političko uplitanje i korupciju, prenosi ista agencija.\nMediji su takođe ranije izvestili da se najnoviji Guterešov izveštaj ne bavi podrškom SAD, Francuske i Velike Britanije zahtevu da se sednice Saveta bezednosti o Kosovu ne održavaju na kvartalnom nivou, već jednom u dve godine.\nOvaj zahtev iznosili su predstavnici Kosova tokom ranijih sednica SB UN-a, navodeći da se novac potrošen na UNMIK može "bolje potrošiti", te da ne postoji potreba za tromesečnim zasedanjem. Identičan zahtev uputili su i na sastanku sa predsednikom Generalne skupštine UN-a, Miroslavom Lajčakom, krajem septembra. Tada su zatražili i da UNMIK postane politička kancelarija.\nSa druge strane, beogradski zvaničnici isticali su da se Srbija zalaže za očuvanje postojeće dinamike održavanja i formata sednica Saveta bezbednosti o radu UNMIK-a.


Diković: Kfor je važan faktor stabilnosti\nIzvor: B92, 17.Apr.2018, 00:38\nNačelnik generalštaba Vojske Srbije general Ljubiša Diković i komandant Kfora general-major Salvatore Kuoči su razgovarali na niškom aerodromu.\nKako se navodi u saopštenju Ministarstva odbrane, oni su razgovarali o saradnji i bezbednosnoj situaciji u Autonomnoj Pokrajini Kosovu i Metohiji i duž administrativne linije sa KiM.\nGeneral Diković je ocenio da prisustvo međunarodnih snaga na KiM predstavlja važan faktor opšte bezbednosti i stabilnosti u našoj >> Pročitaj celu vest na sajtu B92 << južnoj pokrajini i dodao da Vojska Srbije poseban značaj pridaje saradnji s Kforom.\nSastanci načelnika generalštaba Vojske Srbije i komandanta Kfora su susreti na visokom nivou Zajedničke komisije za sprovođenje Vojnotehničkog sporazuma, koju čine komisija komande Kfora i komisija predstavnika snaga bezbednosti Republike Srbije.\nSastanci Zajedničke komisije se redovno održavaju na različitim nivoima od 1999. godine, radi sprovođenja Vojnotehničkog sporazuma.\nRadio Televizija Vojvodine: Diković sa komandantom Kfora\nN1 televizija: Diković: Kfor važan faktor opšte bezbednosti na Kosovu\nDanas: General Diković s komandantom Kfora u Nišu\nBlic: Diković i Kuoči o saradnji i bezbednosnoj situaciji na Kosovu i Metohiji


Kupio ostrvo, a nije nogom kročio na njega - BIGportal.ba\n16 Jula, 2020 16 Jula, 2020 0208\nPrivatno ostrvo u Irskoj sa tri plaže i sedam kuća prodato je za preko 6,3 miliona dolara, a da ga anonimni kupac prije toga nije ni posjetio.\nHors ajlend, ostrvo površine oko 15 hektara koje se nalazi sjeverozapadno od kopnenog dijela Irske, prodato je nakon pregovora koji su se uglavnom odvijali preko WhatsAppa.\nAnonimni kupac iz Evrope je prije kupovine ostrvo vidio samo na snimku, pridruživši se izuzetno bogatim ljudima koji su se odlučili na kupovinu privatnog ostrva tokom pandemije korona virusa.\nAgenti za nekretnine tvrde da su tokom pandemije korona virusa prinuđeni da kupcima ponude virtuelno razgledanje.\nOni ističu da prodaja Hors ajlenda ukazuje na sve zastupljeniji trend među izuzetno bogatim ljudima koji se, usljed pandemije korona virusa koja je ukinula gotovo sva putovanja radi razonode, sve više okreću kupovini privatnih ostrva.\nPalermo pogođen najtežom poplavom u istoriji


Datum objave: 29.11.2018 14:34 | Autor: Ministarstvo održivog razvoja i turizma\n„Ministarstvo održivog razvoja i turizma zajedno sa drugim resorima Vlade ulaže znatne napore na stvaranju ambijenta za sve one koji žele da se bave ruralnim turizmom“, naveo je Ćazim Hodžić, direktor Direktorata za razvoj turističke destinacije i turističku infrastrukturu. Hodžić je otvorio radionicu pod nazivom „Promovisanje održivih lanaca vrijednosti u proizvodnji hrane kroz povezivanje sa turizmom“ koja je održana u Podgorici 28. novembra. Raadionica je realizovana pod pokroviteljstvom Organizacije za hranu i poljoprivredu pri Ujedinjenim Nacijama (FAO) i Evropske Banke za Rekonstrukciju i Razvoj (EBRD), uz organizaciju Regionalne razvojne agencije za Bjelasicu, Komove i Prokletije.\nPrilikom otvaranja radionice, Hodžić je ukazao na značaj projekta promovisanja održivih lanaca vrijednosti u proizvodnji hrane kroz povezivanje sa turizmom kao i aktivnosti koje se realizuju kroz projekat. Uključivanje tradicionalnih, lokalnih recepata u ponudu domaće turističke industrije, gastronomske rute, promocija i plasman domaće gastronomske ponude, poboljšanje kapaciteta tradicionalnih proizvođača sira, neke su od aktivnosti koje se sprovode kroz ovaj projekat.\nHodžić je naveo da će određene izmjene i dopune Zakona o turizmu i ugostiteljstvu, kao i podsticajne mjere na osnovu kojih je raspisan Javni poziv za unapređenje ponude i podizanje kvaliteta usluga u seoskim domaćinstvima povoljno uticati na stvaranje povoljnijeg ambijenta za razvoj ruralnog turizma. Takođe, Hodžić je najavio da će do kraja godine biti usvojena Strategija razvoja ruralnog turizma Crne Gore sa Akcionim planom do 2023. godine.\nHodžić je naglasio da uz pravilnu valorizaciju evidentnih preduslova, ruralni turizam uz povezivanje sa poljoprivredom može postati važan dio integralne turističke ponude Crne Gore. Međutim, kako bi se obezbijedila održivost razvoja, potrebno je angažovanje brojnih subjekata koji će svoje aktivnosti usmjeriti u pravcu održivog razvoja sela. Ovo može rezultirati otvaranjem novih mogućnosti za poboljšanje ekonomskog i socijalnog stanja, posebno nedovoljno razvijenih područja Crne Gore, zaključio je Hodžić.\nPored Hodžića, na otvaranju radionice govorili su i Enis Gjokaj iz Direkcije za monitoring i evaluaciju ruralnog razvoja u Ministarstvu poljoprivrede i ruralnog razvoja i Jap Sprej (Jaap Sprey) iz Evropske banke za obnovu i razvoj. Pored predstavnika iz resornih Ministarstava, na radionici su učestovali i brojni predstavnici privrede.


Zbog čega mnoge poznate ličnosti ovih dana poziraju sa ulošcima na Tviteru? Razlog je veoma važan! - Zena.rs\nZbog čega mnoge poznate ličnosti ovih dana poziraju sa ulošcima na Tviteru? Razlog je veoma važan!\nMnoge indijske poznate ličnosti dele na Tviteru svoje fotografije na kojima poziraju sa ulošcima kako bi prekinuli tabu koji okružuje menstruaciju.\nPoziraju sa ulošcima da bi prekinuli tabu u vezi menstruacije Foto: screenshot\n#PadManChallenge je pokrenut prošle sedmice, a odazvala su se brojna značajna imena u Indiji sa željom da pomognu u podizanju svesti o ovom problemu.\nČitala je poruke žene ispred nje: Bolje je pogledala ŠTA PIŠE i odmah sve slikala - sada o tome bruji CEO SVET\nInicijativa je pokrenuta sa novim Bolivudskim filmom "Pad Man", koji govori o Arunahalam Muruganantamu i kako je razvio revolucionarni jeftin način proizvodnje higijenskih uložaka, kako bi oni postali dostupni svim ženama u Indiji.\nOd glumaca do privrednika i žena, trend je prihvaćen od mnogih i od tada postaje online izazov. Označavajući druge u svojim postovima, heštag se daleko širi i to iz vrlo važnog razloga.\nŽene, ceo život pogrešno koristite uloške: Pogledajte i uverićete se!\nSlika sa beogradskog maratona koja je RASPLAKALA SRBIJU: Evo zbog čega ove tri devojčice šalju NAJVAŽNIJU PORUKU


Početna » SZO » Page 22\nSZO: Nivo zaraze korona virusa vrlo visok\nU svetu je korona virusom zaraženo najmanje 84.117 ljudi, od kojih je 2.870 umrlo u 59 zemalja i teritorija, objavila je danas Agencija Frans pres (AFP), pozivajući se na pregled informacija zvaničnih izvora koji osaopšteni do 18 časova, kada je Svetska zdravstvena organizacija (SZO) opasnost od širenja zaraze okarakterisala na „vrlo visoku“.\nIznenadni rast broja slučajeva novog korona virusa u Italiji, Iranu i Južnoj Koreji „duboko je zabrinjavajući“, ali virus još može biti suzbijen i neće prerasti u pandemiju, izjavio je danas generalni direktor Svetske zdravstvene organizacije (SZO) Tedros Adanom Gebrejesus.\nSvet „jednostavno nije spreman“ da se suoči sa epidemijom korona virusa, rekao je danas stručnjak koji vodi zajedničku misiju Svetske zdravstvene organizacije i Kine, istovremeno je pozdravio rad Pekinga na suzbijanju širenja bolesti.\nDirektor Svetske zdravstvene organizacije za Evropu Hans Kluge danas je u razgovoru sa predsednicom Vlade Srbije Anom Brnabić ocenio da je Srbija spremna da se suoči sa eventualnim širenjem korona virusa.\nPredsednik Republike Srbije Aleksandar Vučić i predsednica Vlade Republike Srbije Ana Brnabić sastaće se sutra u 12 časova u zgradi Generalnog sekretarijata predsednika Republike sa predstavnicima svih zdravstvenih i drugih institucija koje učestvuju u borbi protiv korona virusa, najavljeno je iz kabineta predsednika.\nSZO: Još uvek nije pandemija, ali je ona moguća\nSvetska zdravstvena organizacija (SZO) saopštila je da širenje korona virusa još nije ispunilo kriterijume za proglašenje pandemije, ali i upozorila da je pandemija moguća i da države treba da se pripreme.\nDirektor SZO za Evropu sa Vučićem: Od virusa opasnije širenje panike\nSrbija je spremna da uloži veliki novac da bi svojim građanima obezbedila čist vazduh, saopšteno je posle sastanka predsednika Srbije Aleksandra Vučića sa direktorom Svetske zdravstvene organizacije za Evropu Hansom Klugeom.


Dojila bebu usred Parlamenta\nPoslanica islandskog parlamenta Unur Bra Konradsdotir držala je govor istovremeno dojeći svoju mesec i po dana staru ćerku u živom prenosu na televiziji i nazvala to „najprirodnijom stvari na svetu“.\nPoslanica desno orijentisane Partije za nezavisnost je povodom govora za AFP kazala da bebi to nije smetalo.\n„Naprotiv, smetalo bi joj da sam prestala da je hranim dok sam pričala“, rekla je majka troje dece.\nAFP prenosi da su islandski mediji javili da se ovo desilo prvi put u istoriji te zemlje koja je svetu dala prvu demokratski izabranu ženu na čelu države kada je 1980. Vigdis Finbogadotir postala predsednica Islanda.\nTužilac: Privođenje Mandića i Kneževića nije potrebno\nBez novih pregovora sa EU ako parlament odbaci sporazum\nBritanija: Poslanici ne žele obraćanje Donalda Trampa


Svečano otvorena 11. Olimpijada OŠ Labinštine! – Sportska zajednica Grada Labina\nNaglasio je kako ovakve manifestacije sa tolikim brojem djece, ali i svakodnevni treninzi i utakmice svih labinskih klubova u raznim sportovima, opravdavaju izgradnju ovakvog Sportskog centra koji je otvoren baš na današnji dan prošle godine. Popraćeni navijanjem sa punih tribina, u svečanom defileu na parket labinske dvorane izašlo je oko 400 učenika iz 6 osnovnih škola. Sportaše je nastupom popratio plesni studio IL MOVIMENTO pod ravnanjem Monike Derossi Crnogorac, a njihovoj „zumbi“ pridružilo se i mnogo djece sa strane. Posebni gosti danas bili su štićenici centra „Liče Faraguna“ sa svojim voditeljima.\nBy apaliska|2018-10-26T11:22:47+00:00October 26th, 2018|Categories: olimpijada|Comments Off on Svečano otvorena 11. Olimpijada OŠ Labinštine!


Radnički iz Niša doveo novo pojačanje - Sportske novosti\nNaslovna Fudbal Transferi Fudbal Radnički iz Niša doveo novo pojačanje\nRadnički iz Niša nastavlja sa dovođenjem pojačanja u letnjem prelaznom roku. Novi u nizu je dolazak doskorašnjeg fudbalera TSC-a, Borka Duronjića. Duronjić ima 23 godina i dve godine iskustva igranja u Superligi Srbije. Igra na poziciji napadača. Povofom prelaska u Radnički iz Niša, kako prenosi Hotsport, Duronjić izjavio:\nMoji prvi utisci o Radničkom su sjajni. Došao sam u veliki klub i veoma sam srećan zbog toga … Veliko mi je zadovoljstvo što ću imati priliku da radim sa trenerom Nenadom Lalatovićem. On je poznat kao neko ko izvlači maksimum iz svakog igrača i očekujem da ovde značajno napredujem kao fudbaler … Daću svoj maksimum da se nametnem na pripremama i da kada počne sezona maksimalmno pomognem ekipi da ostvari ciljeve.\nPrethodni tekstKošarkasi Srbije danas protiv Meksika na Akropolis kupu\nSledeći tekstČukarički doveo dvojac ofanzivnih vezista


EU: Nisu dvostruki standardi, već je Kosovo "jedinstveno" - European Western Balkans\nAutor EWB 03. 10. 2017. 04. 10. 2017.\nBRISEL – Portparolka Evropske unije Maja Kocijančič odbacila je navode da za Kataloniju, tačnije Španiju, važe drugačiji standardi od onih koji su važili za Srbiju u slučaju Kosova i istakla da je međunarodno pravo univerzalno, i da ga EU “u potpunosti poštuje”.\nKocijančič je, povodom jučerašnjeg stava Evropske komisije da su slučajevi Kosova i Katalonije “neuporedivi”, naglasila u izjavi za Tanjug da “ne postoje dvostruki standardi”.\n“Kosovo je SUI GENERIS slučaj”, rekla je Kocijančič Tanjugu.\n“Kao što je to potvrdio Evropski savet, Kosovo je SUI GENERIS slučaj i kao takav se ne može uporediti sa bilo kojom drugom situacijom. Dvostrukih standarda nema. Međunarodno pravo mora biti univerzalno primenjeno, a EU ga u potpunosti poštuje”, stoji u pisanom odgovoru Kocijančič za Tanjug.\nKocijančič nije direktno odgovorila na pitanje Tanjuga kakvu “političku poruku” EU šalje zemljama kandidatima, posebno Srbiji, stavom da je “Španija država članica” te da su zbog toga “slučajevi Kosova i Katalonije neuporedivi” .\n“Očekujemo da pozdravimo premijerku Srbije Anu Brnabić sledeće nedelje u Briselu, kada ćemo nastaviti razgovore o novim koracima na EU putu Srbije”, zaključila je Kocijančič.\nPortparol Evropske Komisije Margaritis Šinas juče je na pitanje novinara o različitim pristupima EU pitanju nezavisnosti Kosova i Katalonije odgovorio da je “Španija zemlja članica” i da za njih ta dva slučaja “nisu uporediva”.\n“Kada je priznanje Kosova u pitanju, to je bio vrlo specifičan kontekst. To je pozicija usvojena od strane Saveta, a na osnovu UN deklaracije i različitih rezolucija UN i međunarodne zajednice. U pitanju je veoma specifična geo-politička logika i kontekst sa specifičnim razlozima. Za Evropsku komisiju te situacije nisu uporedive”, poručio je u ponedeljak portparol Evropske komsije Margaritis Šinas.\nAleksandar VučićAna BrnabićEUKatalonijaKosovoŠpanijaSrbija


Revizija presude o genocidu u BiH: Šanse minimalne, pitanje političko – Centar savremene politike\nAutorski tekstovi, European Western Balkans, Vesti\nRevizija presude o genocidu u BiH: Šanse minimalne, pitanje političko\nTekst na engleskom jeziku na portalu European Western Balkans možete pročitati ovde\nPokretanje postupka revizije presude u slučaju Application of the Convention on the Prevention and Punishment of the Crime of Genocide (Bosnia and Herzegovina v. Serbia and Montenegro) izgleda sve izvesnije. Pomenuta presuda je doneta 26. februara 2007. godine i njom je, u najkraćem, Srbija oslobođena odgovornosti da je počinila zločin genocida u Bosni i Hercegovini, da je podsticala izvršenje ovog zločina, da je bila saučesnik u njegovom izvršenju, ali je utvrđena njena odgovornost zbog toga što nije preduzela sve razumne mere kako bi zločin genocida sprečila, kao i zbog toga što nije uhapsila i izručila Ratka Mladića, optuženog za zločin genocida u Srebrenici.\nMoja osnovna dva argumenta u vezi sa eventualnim postupkom revizije su sledeća:\nŠanse BiH za reviziju presude su zaista minimalne;\nPitanje pokretanja rešavanja sporova pred međunarodnim pravosudnim institucijama je uvek političko, tako da države ponekad pokrenu postupak pred Sudom iako znaju da su šanse za dobijanje pravnog spora minimalne.\nZašto su šanse BiH za reviziju presude zaista minimalne? U sad će još malo 100 godina istorije Međunarodnog suda pravde i njegovog prethodnika, postupak revizije je pokrenut svega četiri puta s tim što poslednji još uvek nije okončan pred Sudom (pre dvadesetak dana u slučaju Malezije i Singapura).\nSva tri pokušaja koja su do sada okončana su završena neuspešno. Statut Međunarodnog suda pravde propisuje u svom članu 61 veoma stroge uslove za postupak revizije. To je posledica činjenice da član 60 istog Statuta propisuje da su presude Međunarodnog suda pravde konačne i bez prava žalbe. Jedini izuzetak od ovog pravila je da strane u sporu, pod uslovima predviđenim članom 61 Statuta, mogu da pokrenu postupak revizije. Taj izuzetak treba tumačiti veoma restriktivno i to pokazuje i tekst člana 61 i dosadašnja praksa Suda po ovom pitanju..\nEvo uslova koji moraju biti zadovoljeni da bi se eventualno izvršila revizija presude:\nPostupak revizije mora biti zasnovan na otkrivanju činjenice\nTa činjenica mora biti odlučujuće važna za ishod presude čija se revizija traži\nTu činjenicu nisu znali ni Sud, ni strana koja traži reviziju u trenutku kada je presuda doneta (pri tome neznanje strane koja traži reviziju nije posledica njenog nemara)\nZahtev za reviziju mora biti podnet najkasnije 6 meseci po otkrivanju te činjenice\nZahtev za reviziju mora biti podnet u roku od deset godina od datuma donošenja presude.\nDrugim rečima, BiH bi morala da Sudu dostavi novu činjenicu koja je mogla da bude odlučujuće važna za ishod presude iz 2007. godine, a da pri tome, ni BiH, ni Sud 2007. godine nisu znali za tu činjenicu, da BiH dostavi zahtev za reviziju do 26. februara 2017. godine, kao i da pokaže da je ta činjenica postala poznata BiH u poslednjih 6 meseci.\nDa krenemo od kraja: koju je to činjenicu BiH mogla da sazna u poslednjih 6 meseci, a koja je mogla da bude odlučujuća za donošenje presude 2007. godine? Od presuda ICTY u postupcima protiv Perišića i Karadžića je prošlo više od 6 meseci tako da njih nije moguće koristiti. U medijima se takođe pominjao postupak pred ICTY protiv Ratka Mladića i završne reči u tom postupku koje su iznete krajem prošle godine. U vezi sa tim treba, međutim, primetiti sledeće: završne reči, po pravilu, ne služe iznošenju novih dokaza već sumiranju postojećih. Osim toga, u presudi iz 2007. godine, MSP je bio veoma oprezan u korišćenju činjenica koje nisu utvrđene presudom, već samo navodima optužnice, tako da ostaje otvoreno pitanje da li bi ih prihvatio u ovoj vrsti postupka.\nU medijima se takođe pominjala mogućnost “sklapanja mozaika činjenica”, odnosno korišćenje većeg broja činjenica koje su navodno “kulminirale” u završnoj reči u postupku protiv Mladića. Čini mi se, međutim, das u male šanse za prihvatanje ovog kreativnog rešenja jer je Sud u svojoj dosadašnjoj praksi veoma restriktivno tumačio pitanje šta može predstavljati novu činjenicu.\nOvo je osnovni razlog zašto eventualni postupak revizije najverovatnije neće biti prihvaćen.\nSledeće pitanje koje se u vezi sa ovim postavlja je pitanje ko u BiH može da pokrene ovaj postupak. Naime, srpski član Predsjedništva BiH je u više navrata izjavio kako neće podržati pokretanje postupka revizije, insistirao da se takva odluka ne može doneti bez njega, kao i da zastupnik BiH, Sakib Softić nema punomoćje za ovaj postupak. Sa druge strane, bošnjački član Predsjedništva tvrdi da nema potrebe za novim punomoćjem. Radije se ne bih detaljnije izjašnjavao o ovom pitanju jer se delimično tiče nacionalnog prava BiH, a i zbog toga što ja to punomoćje nikad nisam video. Ono što, međutim, moram da primetim je da je pokretanje zahteva za revizijom presude politička odluka koju neko mora da donese, pa čak i da je gospodin Sakib Softić legalan zastupnik, teško se može prihvatiti argument da je na njemu ta vrsta odluke.\nNa kraju samo da kažem nešto ukratko o drugom argumentu koji sam naveo – procesi pred MSP se ponekad pokreću iako znate da su veoma male šanse da proces dobijete (jedan od primera je naša tužba protiv nekih članica Natoa 1999. godine zbog nelegalne intervencije). Jedan od razloga za takvu političku odluku je to da postoji nerealno očekivanje domaćeg javnog mnenja u vezi sa predmetom spora i vi ne želite da izgubite političke poene na domaćoj sceni i(li) da budete označeni izdajnikom.. Još jedan od mogućih razloga je to što želite da Sud iskoristite kako bi šira javnost bila upoznata sa činjenicama za koje mislite da su važne čak i ukoliko znate da one sa stanovišta slučaja nisu relevantne. Verujem da je sve ovo relevantno i za BiH.\nNa kraju, nema u ovom trenutku dobre odluke za one koji razmatraju da li da pokrenu proces revizije. Ukoliko ga pokrenu, po svemu sudeći će izgubiti postupak i u bošnjačkom delu društva u BiH će još više pojačati nezadovoljstvo odnosom međunarodne zajednice prema onome što se dešavalo tokom oružanih sukoba. Ukoliko ga ne pokrenu, jedan dobar deo društva u BiH će kazati da su izdali državu, nacionalni interes i da su zauvek zakopali šansu da se sazna istina o ulozi Srbije u ovom zločinu. Ali o tome je trebalo ranije razmišljati. Što se Srbije tiče, iako su šanse za reviziju minimalne, ona bi morala veoma ozbiljno da se pripremi za čitav proces čiji značaj jeste veliki.\nMiloš HRNJAZ je docent na Fakultetu političkih nauka Univerziteta u Beogradu\nOvo je prerađena verzija autorovog bloga iz 21.2.2017. godine, objavljena na engleskom jeziku na portalu European Western Balkans 23.2.2017.\nPrethodno Prethodni članak: Otvoren konkurs za stažiranje u Centru savremene politike\nSledeće Sledeći članak: Tribina „Pregovaračko poglavlje 23: Akcioni plan za ostvarivanje prava nacionalnih manjina i evropske integracije Srbije“


Manifestacije | Pomoć TOS ugroženima u poplavi\nPomoć TOS ugroženima u poplavi\nZaposleni u Turističkoj organizaciji Srbije, po ličnoj odluci u znak solidarnosti sa stanovništvom ugroženim velikim poplavama koje su izazvane obilnim padavinama i izlivanjem reka, izdvojili su sredstva u visini jednodnevne zarade, koja će biti plaćena na namenski račun Vlade Republike Srbije, za otklanjanje nastalih posledica.\nTOS i turističke organizacije širom Srbije takođe su se pridružili i akciji prikupljanja humanitarne pomoći ugroženima od poplava koje su zadesile našu zemlju u proteklih nekoliko dana.\nZahvaljujemo svim lokalnim turističkim organizacijama i predstavnicima turističke privrede koji su u ovoj kriznoj situaciji pokazali izuzetnu solidarnost i ukazali nesebičnu pomoć svima koji su ugroženi. Takođe, iz TOS apelujemo da se i ostale turističke organizacije gradova i opština koje to do sada nisu učinile, povežu sa kriznim štabovima i Crvenim Krstom na svojoj teritoriji kako bi pružile neophodnu pomoć i podršku.\nSve predstavnike turističke privrede pozivamo da nastave da šalju poruku o značaju turizma Srbije kao jednog od pokretača oporavka delova ugroženih elementarnim nepogodama i kao one grane koja bitno utiče na sliku o Srbiji u svetu, na šta je ukazao i generalni sekretar Svetske turističke organizacije Ujedinjenih nacija, gospodin Taleba Rifaia, šaljući reči podrške.


NovaEnergija.net » društvena odgovornost društvena odgovornost – NovaEnergija.net\nHome Tags Posts tagged with "društvena odgovornost"\nKoliko su domaće kompanije društveno odgovorne s fokusom na decu?\nUNICEF u Srbiji sproveo je krajem 2015. godine istraživanje u saradnji sa velikim preduzećima u Srbiji, s ciljem da se proceni koliko poslovni sektor primenjuje principe odgovornog poslovanja sa fokusom na decu, kao i koliko je prisutna svest o njihovom uticaju na decu i porodice. Istraživanje je takođe pokazalo koliko su uspešna preduzeća posvećena i doprinose poštovanju i podržavanju dečijih prava. U okviru istraživanja, mapirane su dobre prakse društveno-odgovornog poslovanja (DOP) usmerenog ka deci.\nRezultati istraživanja ukazuju da poslovni sektor visoko vrednuje aktivnosti ka deci, usled činjenice da su deca budućnost društva i da se njihovom podrškom na najbolji način podstiču vrednosti za koje se zalažu pojedinačna preduzeća. Prostor za unapređenjem treba tražiti u sistematizovanju pojedinačnih aktivnosti poslovnog sektora u cilju razvoja sveobuhvatnog i objedinjenog pristupa dečijim pravima, usvajanjem strateških dokumenata koja podržavaju ili regulišu prava dece.\nPoslovni sektor neminovno ostvaruje veliki posredni i neposredni uticaj na decu – kao članovima porodica zaposlenih, lokalne zajednice, budućim zaposlenima, potrošačima i poslovnim liderima. Samim tim, preduzeća svesno ili nesvesno imaju veliku moć da doprinesu dobrobiti i poštovanju prava dece, ili da ih naruše. Zato su UNICEF, Save the Children i Globalni dogovor Ujedinjenih nacija razvili Principe poslovanja i prava dece, a kako bi se sagledao sveobuhvatni uticaj poslovnog sektora na decu i posvetila veća pažnja povezanosti između biznisa i dečijih prava.\nIstraživanje u kojem je učestvovalo 35 velikih preduzeća u Srbiji sa razvijenom i prepoznatom praksom odgovornog poslovanja, deo je napora UNICEF-a da podrži primenu pomenutih Principa u Srbiji. Osnovni pokazatelji istraživanja potvrđuju razvijenu svest i posvećenost ka DOP-u, dečijim pravima, i njihovo vrednovanje u dosadašnjim i budućim odgovornim aktivnostima:\n• 89% ispitanika ističe važnost DOP-a usmerenog ka deci; od toga ga gotovo polovina smatra prioritetnim;\n• veliki broj preduzeća u prethodnom periodu intenziviralo je društveno-odgovorne aktivnosti usmerene ka deci (63%) usled značajnog porasta vidljivosti potreba i problema sa kojima se deca suočavaju;\n• od sprovedenih aktivnosti i programa, dominiraju unapređenje zdravlja dece i zdravih stilova života (63%), formalnog/neformalnog obrazovanja (60%) i uslova za život u zajednici (51%), uz novu oblast podrške u odnosu na dosadašnja istraživanja – podrška deci izbeglicama i migrantima (37%);\n• kao primeri dobre prakse naročito se ističu Telenor, Nordeus, EPS, Wiener Staedtische osiguranje, Metalac i IKEA, koji su pored pojedinačnih projekata za podršku i unapređenje prava dece strateški sistematizovali poštovanje Principa poslovanja i prava deteta.\n„Budućnost svake zemlje zavisi od sposobnosti i talenta njenih građana. Ulaganje u decu i omladinu je od ključne važnosti za svako društvo i ekonomiju, a naročito za Srbiju u kojoj živi samo 17,6% dece mlađe od 18 godina. Zato je svako dete dragoceno i od suštinske je važnosti da se u njega ili nju ulaže od početka života. Zaštita dečijih prava pomaže da se izgrade jake, dobro obrazovane zajednice koje su od vitalnog značaja za stvaranje stabilnog i produktivnog poslovnog okruženja. UNICEF će u narednom periodu pružiti stručnu podršku poslovnom i civilnom sektoru, kako bi se pojedinačne aktivnosti koje podržavaju dobrobit dece razvile u sveobuhvatni i integrisan pristup dečjim pravima,“ istakao je povodom sprovedenog istraživanja Michel Saint-Lot, direktor UNICEF-a u Srbiji.\nNaime, uprkos ohrabrujućim rezultatima istraživanja, postoji prostor za dodatnim unapređenjem u oblasti sistemskog regulisanja dečijih prava kroz strateška dokumenta i poslovne politike, pretežno usled činjenice da nešto manje od polovine ispitanih preduzeća ne poseduje usvojenu strategiju DOP-a. Samim tim, zbog nedostatka integrisanog pristupa DOP-u usmerenog ka deci, onemogućen je i uticaj na ceo spektar prava dece, poput procene i izveštavanja o negativnom uticaju poslovanja na prava dece, procedurama provere starosti mladih radnika, usvajanju principa za zaštitu dece od nasilja, zlostavljanja i eksploatacije, procene prilagođenosti proizvoda deci i provere njihove bezbednosti, identifikovanja rizika i uticaja marketinških aktivnosti na decu, i sl.\nS obzirom na činjenicu da je tek nešto više od trećine ispitanika upoznato sa sadržajem dokumenta Principi poslovanja i prava dece, UNICEF će u nastupajućem periodu u saradnji sa poslovnim udruženjima propagirati deset njegovih principa ka poslovnom sektoru, s ciljem da podrži njegovo sistemsko uvođenje u strateška dokumenta putem partnerstava, obuka i pružanjem stručne podrške. Dodatno, UNICEF će razviti i različite vidove podrške za podizanje kapaciteta organizacija civilnog društva koje su usmerene ka promociji i unapređenju prava dece u Srbiji, s ciljem uvećanja njihovog uticaja na DOP-a u Srbiji.\nKompletan izveštaj pogledajte na ovom linku\nKoliko su domaće kompanije društveno odgovorne s fokusom na decu? was last modified: July 18th, 2016 by Jelena Jovičić


Dušan Radojević – biografija mladog poslanika iz Čačka | 032info.rs\nDušan Radojević – biografija mladog poslanika iz Čačka\nČetiri meseca nakon konstituisanja novog saziva parlamenta, tačnije 29. decembra 2020. godine, još jedan mlad čovek iz Čačka položio je zakletvu kao narodni poslanik i time postao šesti poslanik iz grada na Zapadnoj Moravi.\nDušan Radojević, rođen je 19. aprila 1990. godine u Čačku. Nakon završene Tehničke škole u Čačku, upisuje Fakultet tehničkih nauka u rodnom gradu gde nakon završetka osnovnih akademskih studija, stiče zvanje inženjer menadžmenta.\nU prethodnom periodu obavljao je funkciju gradskog većnika za mlade i kulturu (2016.-2020.), a pre toga je dva puta biran za odbornika Skupštine grada Čačka, gde je bio predsednik Saveta za mlade. Ima iskustva u radu sa Upravnim odborima i bio je član lokalnog Saveta za zapošljavanje (2016.-2020.)\nNajveći trag je ostavio na polju omladinske politike i aktivizma. Inicijator je osnivanja Kancelarije za mlade, gde je bio koordinator. Predsedavao je radnom grupom koja je izradila Lokalni akcioni plan za mlade u Čačku (za period 2020.-2023.)\nDušan Radojević je aktivista Srpske napredne stranke u Čačku od samog osnivanja (2008.), a od 2010. do 2020. obavljao je funkciju predsednika Unije mladih SNS u Čačku.\nNakon polaganja zakletve i verifikacije poslaničkog mandata, 29. decembra 2020. godine, prekida radni odnos u JP „Elektroprivreda Srbije“ gde je radio pet godina i prelazi na stalni rad u Narodnu skupštinu.\nZa poslanika je izabran sa liste „Aleksandar Vučić – za našu decu“, na kojoj se našao kao predlog fondacije „Za srpski narod i državu“.


Otvoren rekonstruisani rečni putnički terminal u Novom Sad\nTanjug 23. maja 2021. 12:36\nNOVI SAD – Dolaskom broda „Albatros“ iz flote DP World, koji dovodi i odvodi barže za utovar robe u i iz luke Novi Sad, otvoren je danas rekonstruisani rečni putnički terminal u Novom Sadu.\nOva rekonstrisana, modernizovana mala luka, ili pristan, nagoveštaj je da ćemo uskoro videti, što pre, i brodove i brojne putnike, turiste koji će doći da uživaju u Novom Sadu, rekao je na otvaranju ovog putničkog terminala gradonačelnik Novog Sada Miloš Vučević.\n„Velika je stvar i za celu Srbiju i za Novi Sad kada je jedan od najvećih lučkih operatera, kao što je DP World, odlučio da investira u naš grad i kada su kupili luku. Još je važnije da vidimo nove investicije od strane novog vlasnika. Ovo je jedna od njih, a DP World će investirati ukupno 35 miliona evra u Novom Sadu kako bi poboljšao kapacitete luke i kako bi se više robe izvozilo i uvozilo u Novi Sad“, dodao je Vučević.\nDP World je jedan od najvećih svetskih lučkih operatera, investitor kakvog mi zaista želimo ovde, a to su nove investicije i privatizacije – kada dovedete najveće svetske kompanije koje dodatno investiraju i tako žele da zarade novac, napomenuo je ministar građevinarstva, saobraćaja i infrastrukture Tomislav Momirović.\n„Nije slučajno ova zemlja doživela ovakav rast u prethodnim godinama. To je rezultat pre svega poštenog i posvećenog rada i DP World je samo jedan od primera i to smo videli pri ovoj rekonstrukciji. Luka Novi Sad će opet biti centralno mesto za pretovar robe“, rekao je Momirović.\nPutnički terminal, za nešto manje od tri meseca, rekonstruisala je kompanija DP World Novi Sad, koja je i vlasnik luke Novi Sad, a za ovaj projekat izdvojila je 500.000 evra.\n„Jedna od glavnih misija naše kompanije je povezivanje ljudi, gradova, država i kontinenata. Danas ispunjavamo svoju misiju u Novom Sadu jer ovaj terminal otvara vrata našeg grada svima koji putuju duž Dunava da ga posete. Uložili smo gotovo pola miliona evra i sigurni smo da će, kada se svet vrati u normalu, ova nova kapija primiti više ljudi nego ikada“, naveo je generalni direktor DP World Novi Sad Klaudio Negreanu.\nNegreanu je dodao i da se ova kompanija neće zaustaviti na ovoj investiciji već će i dalje ulagati u novosadsku luku gde stvara jedan od najvažnijih poslovnih i trgovinskih čvorišta na čitavom toku Dunava, što će Novi Sad povezati sa celom Evropom i svetom.\nOvaj putnički terminal sadrži svu potrebnu opremu za prihvat svih vrsta brodova.


Sve o osiguranju vozila: Za šta vam je neophodno i šta sve pokriva u slučaju udesa. Ipak, ako nemate jedan dokument, kazna…\nSezona godišnjih odmora povećava frekventnost saobraćaja na putevima, a statistika pokazuje da je broj udesa povećan tokom leta. Šta prvo uraditi ako dođe do udesa i od čega vas može zaštiti zakonski obavezno osiguranje? Ukoliko vozilom napravite… »\nRadio sto plus pre 6 sati\nZvanični srednji kurs biće u ponedeljak, 2. avgusta biti 117,5635 dinara za jedan evro, objavila je Narodna banka Srbije. Danas i za vikend zvanični srednji kurs je 117,5668 dinara. U odnosu na evro, dinar će u ponedeljak vredeti kao pre mesec dana… »\nBEOGRAD - Dinar je danas jednake vrednost prema evru kao i juče i zvanični srednji kurs je 117,5668 dinara za jedan evro, objavila je Narodna banka Srbije. U odnosu na evro, dinar vredi kao pre mesec dana, kao i na početku ove godine i kao pre godinu… »\nNova pre 32 minutajoš 1 povezana\nKilometarske gužve na granicama: Na Horgošu se čeka i po dva sata, najgore na prelazima sa Hrvatskom i Severnom Makedonijom


26. May 2019 2494\nTakođe, nisu zadovoljni ni otkupnom cijenom od 2,20 KM za prvu klasu, upozorivši da će, sa cijenom nižom od 2,50 KM za kilogram, malinarstvo propasti.\n– Ova cijena je za 70 pfeniga veća od prošlogodišnje otkupne. Riječ je o minimalnoj cijeni, a očekujemo da će ona biti veća. Uz ovu cijenu, sa malinarima će biti dogovoren i način otkupa i plaćanje dijela troškova transporta od malinjaka do hladnjače. Za razliku od ostalih u Bratuncu i Srebrenici, i prošle godine smo bolje plaćali malinu i naknadno uzgajivačima isplatili po 20 pfeniga po kilogramu, što je iznosilo ukupno 1,9 KM za kilogram ili za 40 pfeniga više od ostalih otkupljivača – saopštili su iz hladnjače „Agro-dr“, piše Srpskainfo.\nTagovi: cijena malinari otkup


TUŽILAŠTVO VODI ISTRAGU O SVIM NAVODIMA IZ MARTIJEVOG IZVJEŠTAJA | SRNA\nTUŽILAŠTVO VODI ISTRAGU O SVIM NAVODIMA IZ MARTIJEVOG IZVJEŠTAJA\nBEOGRAD, 6. DECEMBRA /SRNA/ - Specijalizovano tužilaštvo za zločine počinjene na Kosovu i Metohiji, sa sjedištem u Hagu, vodi istragu o svim navodima sadržanim u izvještaju Parlamentarne skupštine Savjeta Evrope, koji je sastavio švajcarski senator Dik Marti.\nU Specijalizovanom tužilaštvu su potvrdili Tanjugu da su putem Martijevog izvještaja prikupili i da nastavljaju da prikupljaju dokaze iz svih mogućih izvora.\nNavedeno da ne mogu da daju informacije o statusu konkretnih istraga, ali da svakako namjeravaju da razmotre i u potpunosti istraže sve navode, kao i da ne daju informacije o tome kada bi trebalo da budu podignute prve optužnice.\nPredsjednik Odbora Narodne skupštine Srbije za Kosovo i Metohiju Milovan Drecun predstavio je ranije danas povjerljivi, do sada neobjavljeni izvještaj, u kojem osam Albanaca, pripadnika takozvane OVK, svjedoči o trgovini organima na Kosovu i Metohiji.\nOn je naveo da su četiri svjedoka direktno učestvovala u transportu najmanje 90 Srba i drugih u ilegalne zatvore u centralnoj i sjevernoj Albaniji, da su trojica od njih isporučivali zarobljenike u kuću - kliniku južno od Burela, dok dva svjedoka tvrde da su učestvovala u transportu dijelova tijela i organa na aerodrom "Rinas" u blizini Tirane.


Opštine iz regiona u investicionoj misiji u Nemačkoj - Ozonpress :: internet portal\nTag: region, saradnja\nSaradnja gradova i opština u jugoistočnoj Evropi i uvođenje regionalnog standarda rada lokalnih administracija ključni su preduslovi za uspešno privlačenje velikih ulaganja i ekonomski razvoj, ocena je učesnika investicione misije u Berlin, u kojoj su učestvovali predstavnici devet lokalnih samouprava iz Hrvatske, Srbije, BiH i Makedonije.\nInvesticionu misiju organizovali su NALED i GIZ Otvoreni regionalni fond za unapređenje opštinskih usluga kao podršku prvim dobitnicima regionalnog certifikata o povoljnom poslovnom okruženju u jugoistočnoj Evropi (BFC SEE), s ciljem da se upoznaju sa najboljim praksama lokalnog ekonomskog razvoja u Nemačkoj i predstave potencijalnim ulagačima.\nLidere i predstavnike Bjelovara, Ivanca, Sanskog Mosta, Prijedora, Rume, Pirota, Leskovca, Stare Pazove i Velesa na početku misije primila je gradonačelnica Berlina Dilek Kolat s kojom su razgovarali o načinima na koji je nemačka prestonica nakon vrlo teške ekonomske situacije po spajanju dve Nemačke, uspela da izraste u grad i pokrajinu sa najvišim stopama rasta.\nOrganizovana je i poseta okrugu Oberhavel i gradovima Oranienburg i Potsdam koji po svojoj veličini i strukturi odgovaraju najvećem broju lokalnih samouprava u jugoistočnoj Evropi i gde su učesnici misije imali priliku da obiđu lokalne kompanije i razgovaraju o mogućnostima povezivanja. Takođe, oni su obišli najveći naučno-tehnološki park u Nemačkoj i jedan od tri najveća u Evropi – Adlershof. Taj poslovni inkubator, koji je spojio nauku i privredu, za 25 godina omogućio je razvoj više od 1.000 kompanija i brojne inovacije za nemačke proizvode.\nPredstavnici opština regiona složili su se da je prolazak kroz program Certifikacije opština sa povoljnim poslovnim okruženjem (BFC SEE) značajno unapredio rad njihovih administracija kao servisa građana i privrede, povećao vidljivost i atraktivnost za investitore i stvorio ključne spreduslove za primenu najboljih evropskih praksi u lokalnom ekonomskom razvoju.\nRegionalni certifikat BFC SEE do sada je steklo 12 lokalnih samouprava u četiri zemlje, a više od 50 trenutno prolazi kroz proces certifikacije. Na III Jadranskom kongresu, 26. maja u Neumu, lideri institucija regiona dodeliće nove certifikate opštinama koje su ispunile neophodne uslove.\nU investicionoj misiji učestvovale su i institucije koje sprovode BFC SEE program – Ministarstvo za ekonomske odnose i regionalnu saradnju Republike Srpske, Privredna komora RS, Federalno ministarstvo razvoja, poduzetništva i obrta BiH, Regionalna razvojna agencija Hercegovine (REDAH), Centar za lokalni ekonomski razvoj (Hrvatska), Zajednica jedinica lokalnih samouprava Makedonije (ZELS), Savez makedonskih privrednih komora (MCC) i NALED (Srbija). Projekat je podržan putem GIZ Otvorenog regionalnog fonda za unapređenje opštinskih usluga koji zajednički finansiraju Vlada Savezne Republike Nemačke i Vlada Švajcarske.\nNego 15/01/2016 u 21:12 Odgovorite\nNeće niko ovde doći , nemaju više šta da pokradu a i nema jeftine radne snage, omladina ode u inostranstvo. Moraće da zapošljavaju penzionere i izbeglice, nažalost.


[Jugoistočna Evropa] Treća godišnja regionalna konferencija ChildHub će se baviti kvalitetom mehanizama za zaštitu d(j)ece [Tirana, Albanija, 5-6. decembra] | ChildHub - Child Protection Hub for South East Europe\nKonferencija će se održati u Tirani (Albanija), od 5. do 6. decembra\n50 stručnjaka iz oblasti dečje zaštite, predstavnika vlasti i akademika iz 9 zemalja će prisustvovati Konferenciji.\nBudimpešta, 23. novembar, 2017 – Treća godišnja regionalna konferencija ChildHub-a za zaštitu dece za jugoistočnu Evropu, održaće se u Tirani (Albanija) od 5. do 6. decembra. Ulažući napor u poboljšanje efikasnosti usluga za zaštitu dece, konferencija će razmatrati postojeće mehanizme za zaštitu dece i istražiti dobre ili obećavajuće prakse. Više od 50 stručnjaka za zaštitu dece, akademika i predstavnika nacionalnih vlasti učestvovaće na ovom događaju.\nTokom protekle 3 godine, ChildHub za jugoočnu Evropu, uspešno se implementira u Albaniji, Bosni i Hercegovini, Bugarskoj, Hrvatskoj, Kosovu, Rumuniji, Moldaviji, i Srbiji. Godišnje regionalne konferencije su prilika za iskusne profesionalce da se sretnu, povežu i razmene iskustva.\nPre događaja, izrađeni su nacionalni izveštaji, gdje su istraživači analizirali mehanizme za osiguranje kvaliteta usluga u oblasti dečje zaštite u 8 zemalja regiona. Konferencija okuplja istraživače kako bi predstavili svoje izveštaje i podelili ključne nalaze. Zajedno sa vodećim stručnjacima za zaštitu dece, oni će identifikovati dobre i obećavajuće prakse. Na osnovu ovoga, predstavnici svake zemlje će razviti akcione planove za poboljšanje mehanizama kvaliteta dečije zaštite u svojoj zemlji.\nZatim, istražiće se i iskustva dveju zemalja: minimalni standardi Srbije za rad sa izbeglicama i migrantima, zasnovani uglavnom na Minimalnim standardima za zaštitu dece u humanitarnoj akciji; i bugarski sistem za monitoring koji dete smešta u centar zbivanja a kao odgovor na podizanje kvaliteta brige za decu. "Postojeća uredba o kriterijumima i standardima za socijalne usluge za decu mora biti ažurirana i trebala bi se baviti glavnim principima kvaliteta, koji se odnose na kontekstualne aspekte, proces pružanja usluga i koristi/ishoda za klijente", kaže Natalia Guerassimova Hristova, autorka bugarskog istraživačkog rada. Tokom konferencije bavimo se jednim od glavnih izazova u sistemu zaštite dece: kako osigurati učešće dece u praćenju kvaliteta usluga.\nZemlju domaćina Konferencije predstaviće Jezerca Tigani, ispred Terre des hommes Albanija i Kosovo, kojoj se pridružuju ključni akteri u sistemu zaštite dece Albanije i regiona, kao što je Saša Stefanović, direktor Mreže organizacija za decu Srbije, Maia Banarescu, Ombudsman za prava deteta u Moldaviji, Miroslava Kharchenko, predstavnica Kancelarije ombudsmana u Ukrajini, i Fitore Rekhaj, predstavnik Ministarstva rada i socijalne zaštite na Kosovu.\nZa sve aktuelnosti i novosti u vezi sa Konferencijom, pratite naš Twitter nalog i Facebook stranicu. Pridružite nam se u promociji i unapređenju kvaliteta zaštite dece.\nO ChildHub-u: ChildHub je inicirala grupa organizacija iz devet zemalja iz jugoistočne Evrope i šireg evropskog regiona. Kao profesionalna zajednica, trudimo se da osiguramo i negujemo inkluzivno okruženje za svu decu. Dogovorili smo se da realizujemo ovaj ambiciozni projekat kako bi profesionalcima za zaštitu dece pružili sredstva za rad i razvoj, prostor za stalno učenje i komunikaciju i sa mogućnost da postanu deo jake regionalne zajednice praktičara.\nO Terre des hommes: Terre des hommes je vodeća švajcarska organizacija za decu. Osnovani smo 1960. godine, i posvećeni poboljšanju života miliona najranjivijih dece širom sveta. Kroz naše inovativne projekte zaštite dece i zdravstvene projekte, pružamo pomoć više od tri miliona dece i njihovih porodica u skoro četrdeset zemalja svake godine. U Evropi, Terre des hommes ima operativne programe u Albaniji, na Kosovu, Moldaviji, Rumuniji i Ukrajini. Radimo zajedno sa partnerima kako bismo kreirali regionalne projekte i razvili transnacionalna rešenja, kao što je ChildHub.\n[Jugoistočna Evropa] Mehanizmi kvaliteta: u kojoj meri su deca autori promene?\nBudimpešta, 1. decembar, 2017 – Potrebni su inovativni pristupi i politička posvećenost kako bi se poboljšali mehanizmi kvaliteta u zaštiti dece, zaključili su učesnici treće godišnje regionalne konferencije ChildHub-a. Više od 50 vodećih…\n„Praksa i potencijali u oblasti zaštite dece u Srbiji”\nU organizaciji Republičkog zavoda za socijalnu zaštitu i Centra za integraciju mladih, 24. marta 2016. godine održan je međunarodni stručni skup „Praksa i potencijali u oblasti zaštite dece u Srbiji”. Skup je organizovan u okviru regionalnog…\n[Albanija] Deca i migracije - Tdh Albanija objavila izveštaj\nDanas, na Međunarodni dan migranata, Terre des Hommes Albanija objavljuje svoju najnoviju studiju «Deca i migracije u Albaniji - najnoviji trendovi i mere zaštite». Studija pruža situacionu analizu kretanja migracija u Albaniji i uticaj na one koji…\n"Destination Uknown" kampanja i Inicijativa o pravima deteta u Globalnom dogovoru\nO vebinaru: Ovo je zajednički vebinar "Destination Unknovn" kampanje i Terre des Hommes, o pravima deteta u okviru UN Globalnog dogovora. Na prošlogodišnjem Samitu za izbeglice i migrante koji je održan u septembru, Generalna skupština UN usvojila…\nPojačane ranjivosti povezane su s povećanim kretanjem djece i porodica širom Europe, a postoje i mnogi složeni izazovi za profesionalce i nevladine organizacije u pružanju podrške ovim porodicama iz različitih kulturoloških sredina, s različitim…\nOvi izveštaji izrađeni su kao studije slučaja koje su prezentovane na forumu organizovanom od strane Child Protection Hub za jugoistočnu Evropu, na temu "Decentralizacija socijalnih usluga: metode, posledice, naučene lekcije”, koji je održan od 10.…\nNakon kvalitativne studije o deci koja se nalaze u uličnoj situaciji (CSS - Children in street situations) u Moldaviji, a koja je sprovedena u jesen 2017. godine, "Terre des hommes" (Tdh) Moldavija nastavlja sa radom u ovoj oblasti, pozivajući…\n[Srbija] Međunarodna konferencija Predstavljanje rezultata ERAZMUS + projekta Poboljšanje zaštite i dobrobiti dece u Evropi: Unapređenje programa studija\nNa Fakultetu političkih nauka 18. maja 2018. održana je međunarodna konferencija, kao deo Erazmus + projekta „Poboljšanje zaštite i dobrobiti dece u Evropi: Unapređenje programa studija“ (Improving the protection and well-being of children in…\nJačanje porodice i podrška ostanku dece u porodici treba biti jedan od zadataka sistema socijalne zaštite u Srbiji, navodi koordinator kampanje "Opening Doors" Mreže organizacija za decu Srbije - MODS. Mreža organizacija za decu Srbije - MODS je 25…\nChildHub okuplja kreatore politika i stručnjake kako bi podstakao saradnju na decentralizaciji socijalnih usluga\nU Beču, 10. i 11. maja, Centar za zaštitu dece (Child Protection Hub) u jugoistočnoj Evropi, organizuje regionalni forum na temu decentralizacije usluga socijalne zaštite. Ovaj regionalni forum će okupiti kreatore politika, stručnjake, Ombudsmane,…


Raspored - Radio Slobodna Evropa, Srijeda/sreda 31 decembar/prosinac 2014\nZašto političke garniture u Srbiji, koje su intenzivirale dobre odnose sa Azerbejdžanom, upadljivo ćute danas kada tamošnja vlast guši medije i nevladine organizacije? U Stenogramima & kamenogramima Predraga Lucića čućete interventnu pesmu Željke Cvijanović, premijerke Republike Srpske, u cilju odbrane javnosti od svega što se ne sme znati. Policija u Moskvi rasturila protest pristalica Navalnog. Vodimo vas i u Gornji Milanovac, gde je meštanin Miroljub Jakovljević svoju kuću pred Novu godinu okitio sa 12 000 lampiona.\nZa RSE, uoči početka srpskog predsedavanja OEBS-om, govori šef diplomatije Ivica Dačić. Odbrojavamo poslednje sate 2014. godine. Naši reporteri izveštavaju kako se region sprema za doček. Vodimo vas i u Gornji Milanovac, gde je meštanin Miroljub Jakovljević svoju kuću pred Novu godinu okitio sa 12 000 lampiona. Takođe se prisećamo pisca Branka Ćopića, čiju stotu godišnjicu rođenja obeležavamo 1. januara.


Komentar iz Partizana o igranju Zvezde u Evroligi podelio navijače oba kluba - alo.rs\nDRUŠTVENE MREŽE SE USIJALE Komentar iz Partizana o igranju Zvezde u Evroligi podelio navijače oba kluba\nAUTOR: Alo.rs/I. S. DATUM I VREME: 05.06.2020. 17:40\nŠampion Srbije i regiona je ostao u eliti posle poništavanja sezone.\nPredsednik Partizana Ostoja Mijailović je danas saopštio da klub ostaje u Evrokupu, a nije propustio priliku ni da prokomentariše spisak učesnika Evrolige za narednu sezonu. Crvena zvezda je ostala u eliti pošto je sezona poništena, pa će istih 18 klubova igrati i sledeće godine u Evroligi.\n- Čestitamo svima koji su se plasirali u Evroligu. Čestitam i gradskom rivalu, želim im puno sreće, iako je umetnost ostvariti plasman u to takmičenje bez ijednog osvojenog trofeja - rekao je Mijailović.\nKomentar je naišao na osudu dela navijača oba kluba. Mnogi navijači crno-belih smatraju da Zvezde nema šta da se čestitia, čak ni na ovakav, pomalo sarkastičan način, dok pristalice crveno-belih smatraju da je ovo klasična "otrovna strelica" i ljubomora predsednika crno-belih.


Stejt Department: Srbija zemlja tranzita za narkotike, napreduje u sprečavanju pranja novca\nSrbija nije značajan izvor niti zemlja potrošač ilegalnih narkotika ali je i dalje zona tranzita za drogu koja se krijumčari preko njene teritorije ka drugim evropskim tržištima, ističe se u godišnjem izveštaju Stejt Departmenta o međunarodnoj kontroli narkotika. Kako se navodi, kroz Srbiju između ostalog prolaze opijati koji potiču iz Avganistana i kokain iz Južne Amerike. Narkotici se izvoze u Zapadnu Evropu i na Bliski istok ali i snabdevaju malo ali rastuće domaće tržište.\nU malim, tajnim laboratorijama unutar Srbije proizvode se sintetičke droge za lokalnu upotrebu a kanabis je najčešće korišćeni ilegalni narkotik. Prema izveštajima Ministarstva unutrašnjih poslova, droga se krijumčari “balkanskom rutom” u Evropu, a u Srbiju uglavnom ulazi sa Kosova i iz Albanije. Srpske vlasti veruju da se upotreba heroina i ekstazija u zemlji smanjuje ali raste korišćenje novih psihoaktivnih supstanci.\nU drugom delu izveštaja, koji se bavi pranjem novca, ističe se da je Srbija 2018. načinila značajan napredak u usklađivanju svog režima sprečavanja pranja novca sa međunarodnim standardima, što je dovelo do povećanja broja istraga i sudskih presuda. Uz pomoć donacija, Srbija je unapredila svoju nacionalnu procenu rizika kako bi bolje identifikovala pretnje kriminala povezanog sa pranjem novca i metode koje se koriste u pranju novca i finansiranju terorizma, ocenjuje Stejt Department.\nNajčešća praksa pranja novca u Srbiji, prema podacima domaće Uprave za sprečavanje pranja novca, uključuje pozajmice i poklone u gotovini nepoznatog porekla privatnim i pravnim licima, korišćenje of-šor kompanija i slučajeve gde se pranje novca kombinuje sa izbegavanjem plaćanja poreza, kao i integraciju kriminalno stvorenih fondova u sektore građevinarstva, stambeno tržište, gradnju kockarnica, menjačnica, hotela i slično.\nPreporuke Stejt Departmenta\nSrbija bi trebalo da unapredi međusobnu saradnju relevantnih agencija, pranje novca krivično goni nezavisno od drugih krivičnih dela, podigne svest među entitetima obaveznima da podnose izveštaje o sumnjivim transakcijama, postara se da agencije za sprovođenje zakona na vreme imaju pristup podacima o vlasništvu kod pravnih entiteta i unaprede kapacitete supervizora za suzbijanje pranja novca.\nU izveštaju se ističe da je u prvih osam meseci 2018. podignuto 11 optužnica protiv 31 pojedinca osumnjičenih za pranje novca a da je tokom prvih sedam meseci primene novog zakona o organizaciji državnih tela u suzbijanju organizovanog kriminala, terorizma i korupcije podignuto 275 optužnica za korupciju i finansijske malverzacije.\nVrećica zaplenjenog fentanila, sintetičke droge odgovorne za veliki broj smrtnih slučajeva u SAD (arhivski snimak).\nBorba protiv narkotika - spoljnopolitički prioritet Vašingtona\nU izveštaju Stejt Departmenta o kontroli narkotica razmotreni su potezi vlada skoro 70 zemalja u subzijanju proizvodnje, trafikinga i upotrebe narkotika. Kako se navodi, taj globalni izazov danas ima direktniji uticaj na zdravlje i bezbednost Amerikanaca nego bilo kad u istoriji.\nPrema podacima Centara za kontrolu i prevenciju bolesti, više od 70.000 ljudi umrlo je od predoziranja drogom 2017, čime je to postao glavni uzročnik ranih smrti u Americi. Velika većina droge koja je izazvala te smrtne slučajeve potiče van SAD zbog čega je suzbijanje proizvodnje i krijumčarenja jedan od najhitnijih spoljnopolitičkih prioriteta SAD - navodi se u izveštaju.


BHRT se obratio PS BiH- upitna je egzistencija 870 radnika - Radio Srebrenik\nHomeVIJESTIBIH I SVIJETBHRT se obratio PS BiH- upitna je egzistencija 870 radnika\nBHRT se obratio PS BiH- upitna je egzistencija 870 radnika\nPovodom blokade računa BHRT-a od strane Poreske uprave Federacije BiH, Upravni odbor Radiotelevizije Bosne i Hercegovine izvjestio je Parlamantarnu Skupštinu BiH o bezizlaznoj situaciji u kojoj se našao ovaj javni servis koja može dovesti do gašenja BHRT-a i niza pogubnih lančanih posljedica.\nUnatoč pozivima menadžmenta BHRT-a na iznalaženju rješenja – prijedloga sporazuma o plaćanju poreskih obaveza na rate i sl. – nije bilo sluha od strane Poreske uprave FBiH. Menadžment BHRT-a ne bježi od vraćanja duga, i sve što traži odnosi se na prolongiranja obavaza odnosno plaćanje obaveza u mjesečnim obrocima koji će omogućiti nesmetan rad ove kuće.\nČinom blokade računa upitna je egzistencija 870 radnika, njihovih obitelji, a za Bosnu i Hercegovinu izlazak iz mnogih međunarodnih asocijacija, posebice europskih u kojima je BHRT aktivno sudjelovao kroz međunarodnu razmjenu programa.\nPodjećamo da je BHRT ovakvu situaciji dovedena prije svega zbog nepoštivanja Zakona o javnom RTV sistemu kojeg je donijela Parlamentarna skupština BiH 2005.godine. Između ostalog, prema BHRT-u postoje višemilionska dugovanja koja se ne izmiruju uprkos pokrenutim tužbama još 2008.godine. Sudskog epiloga još nema. Kada bi BHRT naplatio ta potraživanja, bili bi likvidni, a bilo bi sredstava za modernizaciju i unapređenje programa.\nDugogodišnji je problem što se RTV taksa ne plaća na teritoriju cijele BiH.\nPoštovani predstavnici države, pozivamo vas, kao osnivače javnog RTV servisa u BiH, a koji ste imenovali i nas, članove Upravnog odbora 4.6.2021.godine, da se žurno uključite u rješavanje ove velike krize. Ako se hitno nešto ne poduzme moglo bi doći gašenja Javnog RTV servisa BiH koji pokriva cijelu državu te niza drugih posljedica.\nJedan od 14 uvjeta pristupanju BiH u EU je i odgovornost države za rad i stabilno finansiranje javnog RTV servisa.\nPokušajmo zajedno naći najbolja rješenje za budućnost i opstanak Radiotelevizije BiH.\nUpravni odbor otvoren je za dogovor, razgovor, suradnju svih koji mogu pomoći u prevazilazenju ove od rata najteže situacije za državnu televiziju.\nO teškoj situaciji i krizi u kojoj se nalazi javni medijski servis BiH upoznali smo sve mjerodavne domaće, europske i međunarodne predstavnike, navodi se u saopćenju Upravnog odbora BHRT-a.\nUpravni odbor BHRT-a\nPrevious articleMinistarstvo odbrane BiH sutra objavljuje javni oglas za prijem 500 kandidata u Oružane snage BiH\nNext articlePoljoprivrednicima u FBiH 1,4 miliona litara dizela


Vučić: Pobeda Srpske liste - najubedljivija u istoriji - Infobrif\nVučić: Pobeda Srpske liste – najubedljivija u istoriji\nObjavljeno 6.10.2019. u 21:57 poslednja izmena 6.10.2019. u 22:17\nFoto: Youtube / RTS Sajt - Zvanični kanal, PrntScr, arhiva\nPredsednik Srbije Aleksandar Vučić rekao je na konferenciji za medije da je Srpska lista ostvarila najubedljiviju pobedu u istoriji na izborima na Kosovu i Metohiji, javlja RTS.\nSrpska lista je na izborima u srpskim sredinama osvojila više od 98 odsto glasova, rekao je Vučić koji se javnosti obratio iz Palate „Srbija“.\nNa osnovu 100 odsto obrađenih glasova iz severne Kosovske Mitrovice, Srpska lista osvojila je 98,07 odsto glasova, istakao je Vučić i dodao da je ta stranka osvojila više od 90 odsto glasova u svim opštinama sa srpskom većinom na Kosovu, izveštava N1.\nKazao je i da mu je ovo jedna od najdražih pobeda, jer je, kako je rekao, ostvarena u najtežim uslovima.\n„Sve što je rađeno činjeno je sa željom da se Srpska lista uništi, da se pronađu podobni Srbi koji ne žele da imaju bilo kakve veze sa Beogradom“, ocenio je predsednik Srbije.\nDodao je i da su se Srbi na Kosovu ujedinili i na izborima „odbranili svoju državu“.\n„Jasno vam je da je ovo 10:0, osim ako iz svemira ne dođu neki glasovi“, rekao je Vučić ističući da će zahvaljujući rezultatu Srpske liste, Srbi imati snažno predstavljanje u kosovskom parlamentu, gde će moći da se bore za nacionalne interese.\nOsvrćući se na rezultate albanskih stranaka, Vučić je rekao da trenutno vodi Demokratski savez Kosova Ise Mustafe, ali da nakon prebrojavanja glasova iz inostranstva očekuje da najviše mandata u novom parlamentu dobije Samoopredeljenje Aljbina Kurtija.\nRekao je i da se nada da će do decembra u Prištini biti formirana vlada koja će ukinuti takse na uvoz robe iz Srbije, kako bi se stekli uslovi za nastavak dijaloga.\nIzvor RTS\tN1\nAleksandar VučićIzboriKosovoSrpska lista\nZanimljivosti o Nobelovoj nagradi – zašto nema priznanja za matematiku?


Ministarstvo finansija odobrilo gradu Vršcu 20 miliona dinara iz tekuće budžetske rezerve\nMinistarstvo finansija Republike Srbije odobrilo je gradu Vršcu sredstva iz tekuće budžetske rezerve u visini od 20 miliona dinara u cilju obezbeđenja tekuće likvidnosti bužeta grada i izmirenja dospelih obaveza, rekla je na konferenciji za medije gradonačelnica Vršca Dragana Mitrović.\nSredstva su odobrena zbog nepredviđenih okolnosti koje su tokom 2017. godine zadesile grad Vršac, i koje su onemogućile izvršenje rashoda i izdataka budžeta, a reč je o poplavama koje su pogodile Vršac i tri naseljena mesta.\n- Suočen sa velikom materijalnom štetom Grad Vršac je sve svoje resurse usmerio na sanaciju kao i na preventivne aktivnosti u cilju sprečavanja sličnih događaja, i zbog toga nismo bili u mogućnosti da na vreme izmirimo i izvršimo preuzete obaveze, rekla je gradonačelnica Mitrović.\nOna se zahvalila i Ministarstvu i Vladi Republike Srbije na pomoći istakavši njenu važnost za sve građane Vršca.\n- Ovo je prvi put u poslednjih deset godina da Ministarstvo finansija na ovaj način pomogne gradu Vršcu, i to je siguran znak da Republika vodi računa o lokalnim samoupravama, da brine o njihovim finansijama, kao i da su lokalne samouprave ravnopravni partner Republike u planiranju i izvršavanju obaveza i budžeta, rekla je gradonačelnica Mitrović.\nGradonačenica je podsetila i da je grad Vršac usvojio budžet za narednu 2018. godinu, koji je u skladu sa uputstvom Ministarstva finansija.\n- Moram da istaknem da je deficit najmanji u odnosu na višedecenijski period i da je konsolidacija javnih finansija, kojom se trenutno bavimo - preduslov za dalje napredovanje, razvoj privrednih aktivnosti i privlačenje investicija, istakla je gradonačenica Mitrović.


Partizan - Jači jesu, nije dovoljno? - Sportske.net\nPartizan - Jači jesu, nije dovoljno?\nCrno-beli su doveli nove igrače, praktično promenili poslednju liniju, ali su ostali bez najboljeg golmana u Srbiji, a i dalje se postavlja pitanje napadača.\nPartizan će sutra početi pripreme za prolećnu polusezonu. U drugi deo ulaze sa bodom prednosti, novim trenerom, nekolicinom novih igrača i naravno imperativom odbrane titule.\nJanuar je bio prilično prometan, kada su dolasci u pitanju, trojka Vojvodine je stigla u Humsku, potpisao je i prekaljeni Drinčić kao slobodan igrač, pa se može reći da je prelazni rok gotovo završen.\nPostoji mogućnost da Partizan dovede još nekoga u narednih desetak dana do polaska u Antaliju, ali za sada nema nagoveštaja novih poteza u prelaznom roku.\n"Ostaćemo aktivni, želimo da pojačamo konkurenciju", rekao je Nađ novinarima na predstavljanju Trajkovića.\nZa trenera Marka Nikolića u obzir dolaze samo igrači koji će praviti prevagu.\n"Gomilanje fudbalera ili dolazak običnih nam ne treba", dodao je novi šef struke.\nU odnosu na jesen nema Stojkovića koji je i najveći gubitak jer je spasavao Partizan tokom jeseni, otišao je Đemba-Đemba ali je njegov učinak bio minoran. Povredio se Kojić, tu je Škuletić kao novajlija, očekuje se i da ostala dvojica doskorašnjih igrača Vojvodine, Vulićević i Trajković zauzmu mesta u odbrani. Vezni red nije pretrpeo u ofanzivi nikakve promene, tu pre svega mislimo na Jojića koji je dovođen u vezu sa Leverkuzenom.\nZa sada ipak najtanje deluje napad. Istina da će na proleće Partizan odigrati samo 15 mečeva, ali sa Fofanom se ne zna, iako je sada spreman, Kojić je povređen, mogao bi krajem februara da počne da trenira, ali je i to rizik jer je pitanje kako će teći oporavak.\nDakle, bez obzira na sve, potreban je najmanje još jedan napadač, kao obezbeđenje za Škuletića i Fofanu, pominjan je Milevski, ali od toga nema ništa, preskup je, a i ne možete računati da će biti disciplinovan i posvećen.\nJoš jedna opcija bio je iskusni Mrdaković koji je napustio Grčku, ali i to je na nivou glasina.\n"Težićemo da imamo konkurenciju u svim linijama tima, iako smo se znatno pojačali", objasnio je Nađ, što drugim rečima znači da bi do kraja prelaznog roka ipak trebalo očekivati još novina u igračkom kadru.


TotalCar.rs » Bugarska sremna da ponudi dodatne podsticaje Folksvagenu?\nBugarska, novo, subvencije, Volkswagen\nBugarska je spremna da ponudi dodatne podsticaje nemačkom proizvođaču automobila Folksvagenu da bi bila izabrana za lokaciju njihove nove fabrike, a nakon što se odustalo od Turske, zbog, kako se navodi, ofanzive snaga te zemlje u Sriji.\nTo je za bugarski radio BNR poručio član upravnog odbora nevladinog automobilskog klastera Rosen Plevnelijev, inače, bivši predsednik Bugarske.\n“Sofija je spremna da ponudi nove podsticaje i udvostručiti subvencije s početno ponuđenih 135 miliona na 260 milona evra”, rekao je Plevnelijev, prenela je Hina.\nU bugarskom ministarstvu privrede nisu želeli da komentarišu tvrdnju Plevnelijeva da Sofija nudi dodatne podsticaje, odnosno da je spremna da poveća subvencije Foksvagenu da bi bila odabrana za gradnju njihove nove fabrike.\nPortparol tog resora je rekao da u do objavljivanja konačne odluke Folksvagena i Bugarska i Turska kandidati za lokaciju novog postrojenja.\nBugarska je ušla u uži izbor potencijalnih lokacija za novu Folksvagenovu fabriku, a odlaganje odluke o gradnji pogona u Turskoj iznova im je ulila nadu da bi mogli privući njemačkog automobilskog diva.\nU međuvremenu je, navodi se, i Rumunija objavila da je pokrenula nove razgovore za ulaganje nemčko proizvođača automobila.\n„Jučerašnje saopštenje bilo je dobar početak, ali dug je put do konačne odluke. Bugarska je pripremila sjajan predlog koji nudi sve moguće pogodnosti prema zakonima Evropske unije”, kazao je Plevnelijev.\nKlaster okuplja više od 50 kompanija iz automobilskog i sektora automobilskih delova i aktivno je učestvovao u lobiranju za bugarsku lokaciju.\n“Procurela” fotka: Jeep Renegade (2015)\nJužna Koreja zapretila kaznom od 10 miliona dolara kompaniji BMW\nRenault Twingo GT: Od igračke do trkača\n“Opelove” svetske premijere\nManuelni menjač će poživeti u BMW još desetak godina\nElektromobili dodaju gas


Dugić: Rafinerija Modriča na tržište plasirala 20.000 tona maziva - Klix.ba\nbiznis Dugić: Rafinerija Modriča na tržište plasirala 20.000 tona maziva\nDugić: Rafinerija Modriča na tržište plasirala 20.000 tona maziva\n2.1.2013. u 09:11\nRafinerija ulja Modriča u 2012. godini preradila je 64.000 tona bazne sirovine iz Rafinerije nafte u Brodu, te proizvela i na domaće i svjetsko tržište plasirala oko 20.000 tona maziva i funkcionalnih tečnosti - ističe Pero Dugić, generalni direktor Rafinerije.\nPrvi čovjek Rafinerije naglašava da je više od 65 posto proizvedenih količina motornih ulja, maziva i funkcionalnih tečnosti plasirano na inozemno tržište, a najviše u zemlje bivše Jugoslavije, ali su znatne količine (42 posto izvoza) plasirane u zemlje EU.\nDugić u intervjuu Srni ističe da su rezultati nekoliko procenata manji od planiranih, zbog čega su i finansijski rezultati ispod očekivanih, ali su pozitivni, što, kada se zna opšta ekonomska situacija u svijetu, nije loše.\nPrvi put ove godine Rafinerija ulja u Modriči bila je snabdjevač uljima, mazivima i funkcionalnim tečnostima svih rudnika i termoelektrana u BiH, što je i poboljšalo prodaju.\nU Srbiji je zadržan solidan dio tržišta, a poslije više od dvije decenije Rafinerija je ponovo počela prodaju značajnijih količina motorinih ulja u Hrvatskoj. Očekuje se da i u Makedoniji dođe do porasta prodaje, pogotovo nakon otvoranja predstavništva i prodajnog centara ove godine u Skoplju.\n"Da bismo približili proizvode kupcima, u ovoj godini je promijenjena ambalaža, koja je sada daleko modernija", rekao je Dugić i podsjetio da je organizovana i kvalitetna medijska kampanja koja je rezultirala vidljivim rastom prodaje.\nInvesticiona ulaganja premašila su šest miliona eura. Investirano je u novo potorojenje "Blending" za proizvodnju motorinih ulja, u razvoj objekata infrastrukture, laboratorijska postrojenja i opremu, kao i modernizaciju ugostiteljskog objekta u Modriči - "Motel Majna", koji je u vlasništu Rafinerije.\nRafinerija u Modriči nastavila je sa praksom uvođenja novih proizvoda. Tako su u 2012. godini proizvedena motorna ulja za putnička vozila Optima eko i Optima eko plus, kao i ulja za komercijalna vozila Maxima ecro 5 i Maxima E9.\nRafinerija ulja u Modriči razvila je motorna ulja nove generacije namijenjena motorima savremenih automobila koji ispunjavaju propise o emisiji "euro 5" i "euro 6", što podrazumijeva izduvne gasove bez štetnih materija.\nOva motorna ulja odlikuju se niskim sadržajem sumpora, fosfora i pepela, a proizvedena su od hidro-krekovanih baznih ulja, dobijenih u rafinerijama "Nestro" grupacije u BiH, odnosno u naftnom kompleksu Brod-Modriča.\nTakođe, ova motorna ulja odlikuju se visokom stabilnošću na oksidaciju, koja obezbjeđuje veoma duge periode zamjene ulja uz visoku čistoću motora i smanjeno trošenje ležajeva, klipnih prstenova, podizača ventila i drugih vitalnih dijelova motora.\n"Evropski i svjetski standardi za emisije izduvnih gasova, zatim zahtjevi za što veću uštedu goriva, kao i zahtjev na produženim intervalima zamjene - glavni su razlozi da inženjerski kadar Rafinerije konstantno razvija nove i poboljšava kvalitet postojećih proizvoda", istakao je Dugić.\nOn je podsjetio da je počela proizvodnja i motorinih ulja za brodske motore. To su ulja namijenjena motorima koji koriste teške destilate sa visokim sadržajem sumpora na prekookeanksim bordovima kao i manjim polvnim objektima, a počela je proizvodnja i ulja za komercijalna vozila koja ispunjavaju najnovije propise "Ecro 6 - Maxima E9".\nZbog pada cijene baznih ulja na svjetskom tržištu, posebno u posljednjem kvartalu ove godine, rukovodstvo Rafinerije odlučillo je da smanji proizvodnju u narednom periodu, odnosno da u hladnim danima, tokom januara, zaustavi proizvodnju baznih ulja, čime će se uštedjeti energija i smanjiti troškovi proizvodnje.\n"U 2013. godini Rafinerija ulja u Modriči planira proizvodnju 25.000 tona maziva i funkcionalnih tečnosti i preradu 95.000 tona baznih ulja i parafina", najavio je Dugić, uz podatak da u ovom preduzeću radi 593 radnika, od kojih je 120 s višom i visokom stručnom spremom, osam magistara i tri doktora nauka.\nU subotu svečano re-otvaranje salona namještaja SinMax powered by Sinkro\nNakon 16 mjeseci 1\n2h 23min 23\n3h 1min 0\n15h 6min 43


Uspostavljanje Vaše kompanije - Paxton Equity Paxton Equity\nBankarstvoSavetovanje i usluge\nInvesticijeInvestirajte u Srbiji\nUspostavljanje Vaše kompanije\nKupite, izgradite, iznajmite u Srbiji\nKorisne informacije za poslovanje\nIzvoz robe iz Srbije u Rusiju\nPoslovanjeAnaliza i podrška\nPripremljeni plan reorganizacije\nO namaTim i vesti\nNaslovnaInvesticijeUspostavljanje Vaše kompanije\nPaxton Equity za vas upravlja celokupnim procesom uspostavljanja vaše kompanije u Srbiji sa jedinim ciljem da pojednostavi i kompleksne situacije i da vam omogući da se fokusirate na suštinu vašeg poslovanja.\nNaši advokati, u saradnji sa državnom upravom u Srbiji za vas će sprovesti kompletan postupak otvaranja kompanije.\nCentrala: Centralna kancelarija vaše kompanije u Srbiji može biti smeštena u našem poslovnom prostoru sve dok vaš poslovni prostor ne bude u potpunosti opremljen i dok vaš celokupan tim ne bude na okupu.\nZakonski zastupnik: Član našeg tima može biti zakonski zastupnik vaše kompanije u Srbiji tokom celokupnog procesa uspostavljanja kompanije, sve do trenutka dok članovi vašeg tima ne bude spremni da preuzmu sve dužnosti.\nOtvaranje računa: Za vas ćemo otvoriti kompanijski račun sa lokalnom ili međunarodnom bankom koja posluje u Srbiji u skladu sa vašim izborom.\nFinansijska podrška: Potrebna vam je finansijska podrška za realizaciju vašeg projekta ? Mi smo u kontaktu sa najvažnijim poslovnim bankama u Srbiji. Mi ćemo pripremiti vaš projekat i predstaviti ga bankama, ukoliko je potrebno, u vaše ime. Pregovaraćemo u vaše ime i za vaš račun sa bankama po vašem izboru da bismo obezbedili najpovoljnije finansijske uslove za realizaciju vašeg projekta.\nKnjigovodstvo: Sarađujemo sa različitim međunarodnim knjigovodstvenim agencijama koje vam mogu pružiti sve potrebne knjigovodstvene usluge sve dok trenutka dok vaš menadžment ne bude u stanju da ih preuzme.\nSa našom partnerskom agencijom za selekciju kadrova, sprovešćemo kompletnu proceduru odabira potencijalnih kandidata za ključne upravljačke pozicije u vašoj kompaniji.\nProizvodni pogon: Pomoći ćemo vam da pronađete najadekvatniju lokaciju za realizaciju svog projekta u Srbiji, u skladu sa vašim potrebama i raspoloživim sredstvima. Možemo vam, takođe, pomoći da iznajmite, kupite ili izgradite sopstvenu poslovnu zgradu.\nPREGOVORANJE I RAD U ODGOVARAJUĆEM POSLOVNOM OKRUŽENJU\nPregovaranje: Naše iskustvo u Srbiji omogućava nam da sa bankama i vlasnicima poslovnog prostora u vaše ime pregovaramo na najbolji nači, uz punu zaštitu vaših interesa.\nNaš tim vam omogućuje svo potrebno iskustvo i mrežu kontakata potrebnih za uspostavljanje sopstvene kompanije u Srbiji.\nU mogućnosti smo da za vas obavljamo i tekuće poslove neophodne za svakodnevno funkcionisanje vaše kompanije, uključujući i pribavljanje potrebnih odobrenja za rad stranih državljana zaposlenih u vašoj kompaniji. Sve ove poslove za vas možemo obavljati do trenutka kada je vaš upravljački tim spreman da ih preuzme.\nPomoći ćemo vam u svim administrativnim poslovima, od pribavljanja odgovarajućih odobrenja za plasman vaših proizvoda do celokupne komunikacije sa nadležnim organima u Srbiji.\nFINANSIJSKA POTPORA ZA ZAPOŠLJAVANJE NOVIH KADROVA\nVlada Srbije, pod odgovarajućim uslovima, finansijski podržava otvaranje novih radnih mesta u Srbiji. U mogućnosti smo da vaše zahteve u ovom pogledu podržimo i obezbedimo vam ovakvu podršku Vlade Srbije.\nLogistička podrška koju obezbeđuju naši lokalni partneri, omogućavamo vam da upravljate izvozom i uvozom robe i usluga u EU i Rusiju, bez carinskih dažbina. Vidi izvoz u Rusiju.\nPaxton Equity vam nudi potpuno rešenje po principu « ključ u ruke » za svako strano ulaganje u Srbiju.\nPosvećeni smo ideji vašeg uspeha i u tom smislu, svi raspoloživi resursi naše kompanije mogu biti stavljeni na raspolaganje u svrhu uspeha vašeg projekta u Srbiji.\nPaxton Equity tim\nPaxton Equity čini tim pouzdanih specijalista i stručnjaka sa širokim iskustvom i ekspertizom u svim važnim segmentima poslovanja u Evropi\nNaša glavna kancelarija\nPaxton Equity Srbija\nCopyright © Paxton Equity 2013


Envoy hotel – čuvar srpske kulture\nHome // Hrana i Piće // Vesti // Envoy hotel – čuvar srpske kulture\nUz zvuke saksofona i prisustvo brojnih zvanica iz zemlje i inostranstva, u centru Beograda otvoren je Envoy hotel. Dizajniran je tako da bude izaslanik srpske kulture. U njemu se nalaze dela srpskih slikara, među kojima su radovi Mome Kapora, Predraga Milosavljevića, Stojana Aralice, Marka Čelebonovića i biblioteka sa preko 500 naslova domaćih književnika.\n-Beograd je grad bogate istorije i kulture, nažalost ne uvek dovoljno promovisane. Naša ideja je bila da izgradimo hotel koji će dati svoj doprinos u promociji srpske kulture. Envoy hotel je gradski boutique hotel koji svojim enterijerom nudi svakom gostu osećaj da je kod kuće – kaže Biljana Obradović, generalni direktor Envoy hotela i dodaje da će ovaj hotel poslovati pod sloganom „hotel koji vas poznaje“.\nEnvoy hotel se nalazi u Čika Ljubinoj ulici, na mestu nekadašnje australijske ambasade. U zgradi od devet spratova nalazi se 49 soba, fitnes i spa centar sa teretanom, sobom za masažu, saunom i turskim kupatilom. Proslava povodom otvaranja hotela organizovana je u holu i restoranu, koji je otvoren ne samo za goste hotela, već za sve ljubitelje srpske tradicionalne kuhinje, italijanske i francuske kuhinje.


U ovom periodu, najviše slučajeva zaraze otkriveno je kod ljudi srednje životne dobi 116, dok je korona potvrđena kod još 56 osoba starije, te 20 mlađe životne dobi, piše Srpskainfo.\nU ovom periodu, zaraženo je i petoro osnovaca, te četiri srednjoškolca.\nNajviše slučajeva zaraze u protekla 24 časa otkriveno kod ljudi u dobi od 30 do 49 godina – 65 slučajeva, te u starosnoj grupi od 50 do 64 godine – 51 slučaj.\nOd početka epidemije, korona virus je otkriven kod ukupno 43.155 ljudi u Srpskoj, od čega je 26.568 srednje životne dobi.\nDo sada je SARS-CoV-2 potvrđen kod ukupno 370 mališana starosti do pet godina, 1.032 u dobi od šest do 14, te 1.347 njih u starosnoj grupi od 15 do 19 godina.\n– Posmatrano prema uzrasnim grupama, najveći broj obolelih je u dobi od 30-49 godina, njih 15.292 ili 35,44 odsto, a najmanji broj je u najmlađoj starosnoj grupi do pet godina, njih 370 ili 0.86 odsto od ukupnog broja potvrđenih slučajeva zaraze – saopštili su iz Instituta za javno zdravstvo RS.


SMCG oštro osuđuje napad na redakciju Televizije Pink M - Sindikat medija Crne Gore\nSMCG oštro osuđuje napad na redakciju Televizije Pink M\nSindikat medija Crne Gore (SMCG) oštro osuđuje sinoćnji napad na redakciju Televizije Pink Montenegro i uništavanje imovine tog medija. Ovakvo ponašanje agresivnih pojedinaca, nažalost, više nikoga ne iznenađuje, kao ni to što su novinari crnogorskih medija, osim što mnogi od njih moraju da brinu za golu egzistenciju, godinama unazad postali neka vrsta glinenih golubova, koje svako može da gađa, kad to poželi.\nPodsjećamo da je Televizija Pink M i prije manje od godinu bila meta sličnog kamenovanja. Iako su neki od huligana, koji su to tada uradili, navodno identifikovani, nije poznato da li su i procesuirani i ako nijesu, zbog čega to nije urađeno.\nSindikat medija ponavlja da je neslaganje sa uređivačkom politikom bilo kog medija potpuno legitimno, ali fizički napadi i kamenovanja nijesu i ne smiju biti način borbe protiv neistomišljenika. Takvo ponašanje treba odmah suzbiti jer, ako bi ga tolerisali, za 24 sata bi mogli da skliznemo u totalnu anarhiju.\nSindikat medija izražava solidarnost s koleginicama i kolegama iz Televizije Pink M. Posebno pozivamo sve novinare i medijske radnike da budu oprezni jer je očigledno da će kampanja za parlamentarne izbore 16. oktobra biti teška i mučna i da bi, u međusobnom ratu političara i njima bliskih centara moći, najdeblji kraj mogli da izvuku upravo novinari i medijski radnici.\nPozivamo policiju da odmah reaguje i identifikuje počinioca ovog napada. Nadamo se da će im posao biti olakšan jer su napadača snimile nadzorne kamere. Takođe, tražimo od Tužilaštva da odmah javno saopšti dokle se došlo s procesuiranjem počinilaca prošlogodišnjeg napada na Televiziju Pink M, jer smatramo da samo efikasno i strogo kažnjavanje ovakvih nasrtaja može, ako ne odgovoriti, a onda makar zamisliti druge koji, možda, planiraju slične poduhvate protiv novinara i medija.\nPodrška novinarima TV Atlas


Ruska služba počela inspekciju u BiH | BN\nRuska služba počela inspekciju u BiH\nFitosanitarna inspekcija ruske Federalne službe za veterinarski i fitosanitarni nadzor počela je danas kontrolu u BiH, iz koje je početkom avgusta privremeno zabranjen uvoz proizvoda u Rusiju zbog nedostatka potvrde o bezbjednosti proizvoda.\nBosna i Hercegovina 18.08.2016 | 21:15\nNakon održanog sastanka u Upravi BiH za zaštitu zdravlja bilja, fitosanitarni inspektori "Roselkhoznadzora" krenuli su na teren, saopšteno je iz Uprave BiH za zaštitu zdravlja bilja.\nNa sastanku u Upravi upoznati su o fitosanitarnom sistemu u BiH, dok će se na terenu provjeriti funkcionalnost fitosanitarnog sistema kod ostalih nadležnih organa entiteta i Brčko distrikta.\nPredviđene su i posjete nekim fitosanitarnim laboratorijama, a težište će biti na proizvođačima i izvoznicima, kao i na fitosanitarnoj inspekciji.\n"Biće neophodno dokazati da je voće i povrće koje se izvozilo ili izvozi porijeklom iz BiH i da nije riječ o reeksportu iz zemalja koje su uvele trgovinske sankcije Rusiji", ističu iz Uprave BiH za zaštitu zdravlja bilja.\nDanas tokom popodneva inspekcija će posjetiti određene proizvođače i izvoznike u regionu Hercegovine, a sutra je planirana posjeta u banjalučkoj regiji. Inspekcija se završava sutra u kasnim popodnevnim satima.\nNa osnovu utvrđenog stanja u BiH, inspekcija će po povratku u Moskvu sačiniti izvještaj na osnovu koga će Ruska služba odlučiti o ukidanju privremene zabrane.\nU Upravi BiH za zaštitu zdravlja bilja očekuju da izvještaj o utvrđenom stanju bude dostavljen i Upravi.\nIz Ambasade Rusije u BiH Srni je potvrđeno da će delegacija "Roselkhoznadzora", koju predvodi Vladimir Popovič, do subote, 20. avgusta, posjetetiti Mostar, Banjaluku i Trebinje, te da, uz delegaciju, sastancima i inspekciji prisustvuje i predstavnik Ambasade.\nRuska veterinarska i fitosanitarna regulatorna služba "Roseljhoznadzor" uvela je početkom avgusta privremenu zabranu na uvoz proizvoda iz BiH zbog nedostatka potvrde o bezbjednosti proizvoda.


Od zagađivanja okoline Srbija „zaradila“ 10 mlrd. din. › Made-in-Germany.rs\nOd zagađivanja okoline Srbija „zaradila“ 10 mlrd. din.\nOd kompanija koje zagađuju prirodnu sredinu Srbija je kroz ekološke takse u toku prošle godine inkasirala u državni budžet 10 milijardi dinara.\nPo rečima direktora Agencije za zaštitu životne sredine Filipa Radovića, proizvodnja kompanija “zagađivača” stvara otpad koji zahteva poseban tretman kako ne bi ugrozio životnu sredinu i zdravlje ljudi. On je naveo da je država u toku 2017. napisala 1.981 prekršajnu prijavu preduzećima za neplaćanje ekološke takse, prenosi agencija “Tanjug”.\n– Kada dobije prijavu većina kompanija reaguje tako što ispuni svoju zakonsku obavezu. One koje to ne učine, budu gonjene na sudu, kako bi se naplatila ekološka taksa i zaštitili životna sredina, zdravlje i bezbednost ljudi – objašnjava Radović i dodaje da se ekološke takse obračunavaju i naplaćuju prema evropskim direktivama koje je Srbija integrisala u svoj pravni okvir.\nOsim za ulaganja u nove ekološke projekte, novac od eko taksi se koristi i za odlaganje otpada, a u Srbiji se godišnje generiše oko 10 miliona tona otpada, od čega 8 miliona tona predstavlja pepeo iz elektrana.\n– Od preostalih dva miliona tona, nekih 200.000 tona je otpad opasan za zdravlje naše populacije, za životinje i prirodu, i on se mora zbrinuti na odgovarajući način, kako ne bi došao u kontakt sa živim bićima. Međutim, u Srbiji ne postoje postrojenja za odlaganje opasnog otpada, pa ga država izvozi u zemlje Evropske unije, odnosno, deo medicinskog otpada se izvozi u Austriju, dok otpad iz električnih transformatora završava u Rumuniji, Nemačkoj… – kaže Radović.\nKako dalje objašnjava, otpad se izvozi zbog nedostatka investicija, ne samo jer investitori nisu zainteresovani, već i zbog nerazumevanja lokalnog stanovništva. U više lokalnih samouprava je bilo inicijativa za izgradnju prerađivačkih postrojenja, došlo je čak i do realizacije nekih projekata, ali mnogo njih je suspendovano jer se usprotivila lokalna zajednica. Radović ističe da bi svaka takva izgradnja bila u skladu sa evropskim zakonima, kao i da se pre izgradnje radi procena uticaja na životnu sredinu, a rezultati oglašavaju u javnosti.\n– Takvih postrojenja za preradu otpada samo u Nemačkoj ima oko 2.000. Prema međunarodnim konvencijama se preporučuje da se nakon 2020. godine minimizira protok opasnog otpada preko granice, što znači da će države morati svoj otpad da tretiraju na sopstvenoj teritoriji. Izgradnja postrojenja za preradu opasnog otpada je ono što Srbija mora da uradi, a to će i otvoriti nova radna mesta – naglašava Radović.\nU Srbiji je oko 220 kompanija registrovano za preradu otpada, što, kako kaže, predstavlja velike korake u reciklažnoj industriji u poslednjih pet godina. Kao primer navodi reciklažu ambalažnog otpada, koja je 2012. i 2013. godine iznosila oko 24 posto, a danas je veća od 45 posto, uz tendenciju daljeg rasta.\nNa putu ka članstvu u Evropskoj uniji pred Srbijom je i Poglavlje 27, koje se tiče zaštite životne sredine, inače najobimnije, najzahtevnije i najskuplje od svih. Prema Radovićevim rečima, Evorpska komisija je primetila napredak Srbije, koji se ogleda u formiranju Ministarstva za zaštitu životne sredine i ubrzanom radu administracije, a uskoro bi trebalo da se formira i Fond za zaštitu životne sredine. Međutim, i pored toga EK i dalje smatra da su Srbiji neophodna veća finansijska ulaganja u zaštitu okoline.\n– I da ne postoji EU mi bismo pitanjem životne sredine trebalo da se bavimo zbog civilizacijskih tekovina i našeg zdravlja. Životna sredina jeste najbitnija za zdravlje ljudi, a to potvrđuje i činjenica da godišnje izdvajamo više od milijardu eura za lečenje ljudi od bolesti koje mogu biti posledica zagađenosti životne sredine – zaključuje direktor Agencije za zaštitu životne sredine.\nOd MiG na 04/09/2018 / Ekologija, Industrija, Investicije, Tehnologija, Zdravstvo / Ostavite komentar


Kanada: ove nedelje novi zakon o rodnom identitetu - Geten\nKanada: ove nedelje novi zakon o rodnom identitetu\nKanadska ministarka pravde, Džodi Vilson-Rejbold, priprema zakon o rodnom identitetu, a pretposlavlja se da će biti predstavljen ove nedelje.\nOvaj zakon koji je glasnogovornica Džoan Giz potvrdila i koji bi trebalo da bude razmotren danas, zvanično će zabraniti diskriminaciju osoba zasnovanu na rodnom identitetu, i karakterisaće je kao zločin iz mržnje.\nTo je i u skladu sa mandatom Vilson-Rejbold, koji joj nalaže da uvede „zakone kojima će diskriminacija po osnovu rodnog identiteta biti zabranjena na osnovu kanadskog Zakona o ljudskim pravima, kao i da se rodni identitet doda listi posebnih osobina određenih grupa, koje su zaštićene zakonima o zločinu iz mržnje Krivičnog zakona.“\nPretpostavlja se da bi zakon trebalo da bude predstavljen danas, na Međunarodni dan borbe protiv homofobije i transfobije.\nOvaj zakon biće sličan zakonu koji je razmatran u parlamentu, ali ga je Senat učinio nedelotvornim uz pomoć amandmana.\nNemati trans prava u zakonima veliki je problem, jer znači da se diskriminacija i nasilje nad trans i osobama koje se rodno ne konformiraju ne vodi kao zločin iz mržnje.\nAli to takođe znači da ne postoji zakonska odgovornost javnih institucija i policije da ljude nauče tome kako da uoče i bore se protiv transfobije.\n„To je jako važno,“ kaže Rajan Dajk, iz jedne od kanadskih grupa za ljudska prava.\n„Znamo da su trans osobe jedna od najugroženijih grupa i da trpe nasilje mnogo veće od drugih ljudi. Međutim, zato što ne prikupljamo podatke i nemamo informacije o ovim slučajevima, zbog toga je teško da se bilo kakvi treninzi sa policijom ili zajednicama koji se bave ovim problemima organizuju.“\nKanađani/ke su se podsetili koliko je ta vrsta mržnje jaka, kada je nepoznata osoba pokušala da zapali jedinu kliniku u zemlji koja pruža usluge operacije prilagođavanja pola.\nNedavno smo imali vrlo produktivne razgovore sa ministarkom, njenim saradicima/ama i drugim članovima/cama zajednice.“\n„Željno isčekujemo ministarkino obaveštenje i optimistični smo. Nadamo se da je ovo početak sjajnog programa delanja u ime vlade kojim će se obezbediti da trans i rodno različite osobe budu zaštićene i uključene u naše zajednice.“\nStalna debata o pravima trans osoba bila je u žiži u poslednjih nekoliko meseci, zato što je više američkih saveznih država donelo zakone kojima se ljudima zabranjuje da koriste one toalete čije rodne oznake ne odgovaraju njihovim genitalijama.\nPočetkom maja američka vlada objavila je da će tužiti državu Severnu Karolinu zbog njenog zakona koji diskriminiše transrodne osobe.\nU petak je administracija predsednika SAD, Baraka Obame, izdala direktivu svim školama u kojoj se kaže da moraju dozvoliti učenicima/ama da koriste toalete i svlačionice u skladu sa svojim rodnim identitetom.\nBorba za trans prava ne jenjava u nekoliko oblasti: Britanska Kolumbija uvela je zakon prošlog meseca kojim se štiti rodni identitet osobe u okviru zakona o ljudskim pravima ove oblasti. Alberta je početkom godine dala svojim školama ultimatum, kojim se od njih zahteva da stvore inkluzivne politike o gej-strejt savezima, upotrebi toaleta i drugim LGBTQ pitanjima.\nIzvor: Canada is getting a trans rights bill this week


Uvod u javnu raspravu o budžetu – RADIO TELEVIZIJA BOR\nBOR- Sastancima predsednika Opštine Bor Aleksandra Milikića i saradnika sa korisnicima opštinske kase, ranije nego prethodnih godina, počele su pripreme za izradu budžeta za 2018. Ideja je, u skladu sa zakonom, da to bude programski budžet , ali i da se u njegovu izradu na vreme uključe svi korisnici.\n„Nakon prvog kruga razgovora o budžetu i davanja osnovnih smernica za izradu, biće stvoreni uslovi za relaniju raspravu sa ciljnim grupama. Kasnije u javnu raspravu na nivou opštine moći će da se uključi svaki građanin. To radimo zbog transparentnosti , ali i odlučivanja“, rekao je predsednik Opštine Bor Aleksandar Milikić.\nNa ovaj način niko od korisnika neće biti izostavljen,ali budžet mora biti realan, u zavisnosti od prihoda ,a rashodi se moraju prilagođavati prilivu finansijskih sredstava u kasu.\n„Suština jeste da naredne godine više pažnje posvetimo socijalnoj politici i gledaćemo da se javni sektor maksimalno isključi iz budžeta,jer ne može se subvencionisati ono što nije dobro. U preduzećima se moraju napraviti promene i nakon toga definisati načini pomoći. To ne možemo preko noći, ali morajuse pokrenuti prvi koraci, a to su smanjenje rashoda, povećanje porihoda i odgovorna politika u tim preduzećima“, dodao je Milikić.\nNa osnovu trenda rasta budžeta, u narednoj godini se očekuje da će realan budžet biti oko dve milijarde dinara.\n„Još uvek nemamo neke parametre, ali poslednjih godina budžet raste zahvaljujući jakoj privredi, pre svega jačanju kapaciteta Rudarsko topioničarskog basena Bor. o je zapravo i suština, jaka privreda dozvoljava i omogućava lokalnoj samoupravi da kroz poreze i druge prihode uvećava budžet“, zaključio je Milikić.\nPrvog dana sastanci su održani sa predstavnicima gradskih i seoskih mesnih zajednica, borskih škola, Centra za socijalni rad, Doma zdravlja. Sutra će predstavnici lokalne samouprave o kreiranju budžeta za narednu godinu razgovarati sa predsavnicima javnih preduzeća i ustanova.\nUvod u javnu raspravu o budžetu, 15. avgust 2017 (RTV Bor)\nTags: aleksandar milikic, budžet, budzeta, gradani, Javna preduzeća, javna rasprava, javni sektor, korisnici, lokalna samouprava, opština Bor, predlozi, predsednik opštine bor, priprema, sastanak, sugestije\nPrevious Vanredna sednica Opštinskog veća u Boljevcu\nNext U četvrtak sednica Opštinskog veća Majdanpek


SportDC - Vesti - Fudbal - Neće novac, samo da mu vide leđa\nUtorak, 26.05.2020 19:13\nGeret Bejl /Foto: Fejsbuk\nMADRID - Ljubavna iskra između Gereta Bejla i Reala nikada nije ni planula onako kako se očekivalo, a definitivno će se ugasiti ovog ljeta.\nGovorka se da je španski velikan, koji će ostati bez petine budžeta usljed pandemije virusa korona, spreman da ga pusti besplatno samo da bi se riješio njegove plate od 20 miliona evra. Za “kraljeve” će biti još bolja opcija ukoliko se obistine navodi medija da je Njukasl voljan da ponudi 50 miliona evra kako bi počeo da gradi megatim upravo oko Velšanina. Bogati šeik Mohamed bin Salman, koji je nedavno kupio “svrake”, može finansijski da isprati i Bejlova potraživanja koja su i u prethodnim rokovima bila kamen spoticanja konačnog rastanka sa Realom. Cijela prva polovina 2013. godine protekla je u glasinama da će sjajni fudbaler napustiti Totenhem i preći u Madrid, a sapunica u vezi sa njegovim odlaskom traje i posljednje dvije godine.\nZinedin Zidan nije bio zadovoljan njegovim zalaganjem ni u svom prvom mandatu, a ni pred početak sezone. Bejl je nekoliko puta pakovao kofere, bio je već viđen u jednom kineskom prvoligašu, ali je Francuz ipak prelomio da ga zadrži. Kako ni ove sezone nije viđen značajan napredak u njihovim odnosima kao i na terenu, čini se da su nastupili posljednji mjeseci Bejlovog boravka u španskoj prestonici. Ne stoji ni kritika ogromnog dijela javnosti i navijača da brzonogi fudbaler nije opravdao 101 milion evra, koliko ga je Real platio.\nSjetimo se samo onog trka kada je sa “spoljne” strane” prestigao Marka Bartru ili finala Lige šampiona protiv Liverpula 2018. i makazica koje konkurišu za najljepši gol ovog takmičenja ikada. Tu je i sjajna predstava protiv Atletika u finalu tri godine ranije...\nMeđutim, kada je neko plaćen rekordnu sumu, od njega se traži kontinuitet i maksimalna posvećenost. Bejl nije imao ni jedno ni drugo, a gnjev Španaca definitivno je navukao krajem prošle godine, kada je sa svojom selekcijom slavio odlazak na Evropsko prvenstvo. Zastava na kojoj je pisalo “Vels, golf, Madrid, tim redom” razljutila je sve u Realu i pokazala koji su, u stvari, njegovi prioriteti u životu.\nFudbal Muškarci Španija: LaLiga Real Madrid


Zašto je važna sertifikacija u zdravstvu? - Nova ekonomija\nZašto je važna sertifikacija u zdravs...\nVažna sertifikacija FOTO:Promo\nProces implementacije evropskih standarda i vrednosti ne zaobilazi ni zdravstveni sektor, pa je stoga sertifikacija zdrastvene usluge jedan od prioriteta i preduslova daljeg usmerenja i razvoja zdravstvenog sistema u našoj zemlji.\nOna se ogleda prvenstveno kroz postojanje sistema redovne periodične provere usaglašenosti sa utvrđenim standardima. Ukoliko je sertifikaciono telo ujedno nezavisno i internacionalno onda sam proces sertifikacije dobija novu dimenziju u pogledu kvaliteta i garantovanih vrednosti koje su široko i svetski prepoznate i priznate.\nŠta konkretno proces serfitikacije donosi građanima?\nU praksi, pacijent koji kao korisnik zdravstvene usluge pristupa sertifikovanoj zdravstvenoj ustanovi već je u prvom kontaktu kroz naznačenu sertifikaciju na ulasku u zdravstvenu ustanovu siguran da je objekat u koji ulazi potpuno usaglašen i jednom rečju istovetan sa zdravstvenim jedinicima i sistemima Evropskih zemalja i šire. Upravo zbog toga je i usluga koja se pacijentu pruža ista kao da se leči u Nemačkoj, Francuskoj ili drugim visoko razvijenim evropskim zemljama.\nKompanija Fresenius Medical Care je u Srbiji prisutna i sa Nephrocare centrima za dijalizu u Beogradu i Novom Sadu koji su u potpunosti sertifikovani od strane renomiranog internacionalnog sertifikaciong tela DQS\nu domenu ISO 9001 i ISO 14001 u oblasti hemodijalize sa svim pratećim aspektima, uključujuči prostor, kadrove, postupke, znanja, i materijale koji se koriste kao i posvećnost u praćenju kvaliteta i medicinske brige o\nSertifikacija podrazumeva i obavezu da se propisani nivo usluga, znanja i poslovnih sadržaja koji je ustanovljen konstantno održava, jer se sam proces sertifikacije periodično kontroliše, ponavlja i obnavlja. Takođe, menadžerima u zdravstvenim sistemima sertifikacija omogućava da definisane procese prate i porede i samim tim dolaze do novih, efikasnijih metoda upravljanja, povećanja efikasnosti i profitabilnosti uz održavanje visokg stepena kvaliteta u pružanju zdravstvenih usluga.\nU neposrednoj budućnosti svakako treba očekivati uvođenje modela domaće i inostrane sertifikacije zdrastvenog sistema, kao i popularizaciju ideje sertifikacije i benefita koje ona donosi pre svega korisnicima zdravstvenog\nNovosadska Dečja bolnica dobila prvu magnetnu r...


Napredni klub: Sramota za Holanđane i njihovu kraljicu\nDatum objave: ponedeljak, 1 aprila, 2013\nNevladina organizacija iz Beograda “Napredni klub” najoštrije je osudila odlikovanje holandskih pilota za učešće u ratu NATO protiv Srbije 1999. godine, koje im je dodijelila holandska kraljica.\n“Sramotno je i žalosno što 14 godina poslije ovog gnusnog rata, u jeku pregovora o budućem statusu Kosova i Metohije, holandska kraljica nagrađuje pilote saučesnike u ubistvu 2.000 nevinih civila”, ističe “Napredni klub”.\nU saopštenju ove organizacije, koju predvodi istoričar Čedomir Antić, ocjenjuje se da je sramotno i žalosno što ni vlast u Srbiji, ni većina medija, ni etablirani civilni sektor nisu reagovali na ovu skandaloznu vijest.\nNapominje se da ratom iz 1999. godine, u kojem je učestvovala i Holandija, ne samo da nije spriječena humanitarna katastrofa, koja je navodno bila povod za bombardovanje, već se dodatno doprinijelo učvršćivanju režima Slobodana Miloševića i daljem izolovanju Srbije i srpskih građana.\nDodaje se da je više ljudi ubijeno tokom bjesomučnih napada NATO, nego što je ubijeno Albanaca za vrijeme Miloševićeve vladavine tokom decenije koja je prethodila ratu.\n“Napredni klub” napominje i da je više ljudi ubijeno ili su nestali i od kada su međunarodne snage, među njima i holandski vojnici, preuzele upravu nad Kosovom i Metohijom.\n“Holandija, država koja se još nije suočila sa zločinima u Indoneziji u vrijeme borbe tamošnjeg naroda za slobodu i nezavisnost, tokom proteklih godina činila je značajne napore da suoči Srbiju sa odgovornošću za zločine tokom ratova iz 1990-ih godina”, navodi se u saopštenju.\nIstiče se da bi holandska javnost trebalo danas da procijeni da li su u tom periodu zaista pomogli demokratizaciji Srbije i da li su uopšte doprinijeli procesu pomirenja.\n“Možemo samo da pretpostavimo kakva bi bila reakcija da je ovdašnja vlada odlikovala srpske oficire za rat čije su posljedice smrt 3.000 ljudi, trajni progon 150.000 civila i stvaranje etnički čiste kvazi države”, navodi “Napredni klub”.\nHolandska kraljica Beatriks odlikovala je u subotu, 30. marta, holandske pilote u Kraljevskom vojnom vazduhoplovstvu za bombardovanje Srbije 1999. godine, okačivši na njihov barjak traku sa natpisom “Kosovo 1999”.\nIzvor: FRONTAL.SRB / NAPREDNI KLUB


Humanitarni koncert za Igora Dundića\nHome / Srebrenica•Bratunac / Dešavanja / Humanitarni koncert za Igora Dundića\nDom kulture Bratunac i Svetosavska omladinska zajednica organizovaće humanitarni koncert za Igora Dundića u ponedjeljak, 6. juna, od 20.00 časova.\nUčešće na koncertu uzeće ruski hor “Balalajka“, kao i S.P.D. “Ludmer“, Ivana Milošević, Đorđe Nikolić i drugi izvođači.\nIgor Dundić je 2003. godine doživio tešku saobraćajnu nesreću kada je auto u kojem je bio suvozač sletio sa puta i Igor je, povrijedivši kičmu, ostao nepokretan. Većeg napretka nije bilo do 2009, kada je započeo liječenje u Rusiji, na klinici “Neurovita“, i tada je počeo da pokreće ruke, a napravio je i par pokreta nogama.\nMeđutim, problem je nastao zbog nedostatka novca, jer bi Igor svaka tri mjeseca trebao da ide u Rusiju na terapije, a sredstava nema jer za svaki odlazak na liječenje treba oko 6.000 evra, bez avionskih karata za Igora i pratioca, jer ne može sam ići.\nPozivamo građane da dođu u što većem broju, da na ovaj način pomognemo Igoru u borbi da prohoda.\nHumanitarni koncert biće održan u bioskopskoj sali u Domu kulture u Bratuncu, a ulaz je 2 KM.